title: Seppo Lahtinen

text: Lähde


title: Juovaposkitokko

text:
Juovaposkitokko ("Valenciennea strigata", ent. "Eleotris strigata") on tokkoihin kuuluva kala.
Juovaposkitokko kasvaa noin 18 cm pitkäksi. Sen vartalo on sinertävän valkoinen, pää keltainen, poskessa kulkee neonsininen vaakaraita.


title: Juovaposkitokko

text: Juovaposkitokkoja elää luonnossa Indopasifisella merialueella Itä-Afrikasta Tuamotu-saarille, pohjoisessa Ryukyu-saarille, etelässä Sydneyn rantavesiin saakka. Se viihtyy tyypillisesti riuttojen laella 1–6 metrin syvyydessä.


title: Juovaposkitokko

text: Juovaposkitokot elävät luonnossa pareina ja kaivautuvat mielellään hiekkaan varsinkin nuorina.


title: Juovaposkitokko

text: Juovaposkitokko syö pieniä selkärangattomia, kaloja ja mätiä seulomalla pohjahiekkaa suussaan. Akvaariossa niitä ruokitaan pienillä äyriäisillä, mieluiten pakastetuilla, mutta ne saattavat oppia syömään kuivattua ruokaa.


title: Brian Tochi

text: Brian Tochi (oik. Brian Keith Tochihara, s. 2. toukokuuta 1963 Los Angeles, Kalifornia) on japanilaisia sukujuuria omaava yhdysvaltalainen näyttelijä, joka tunnetaan elokuvista "Nörttien kosto", "" ja "". Lisäksi hän oli Leonardon ääninäyttelijänä ensimmäisissä kolmessa Turtles-elokuvassa: "Teini-ikäiset mutanttininjakilpikonnat", "" ja "Teinimutanttininjakilpikonnat 3".


title: Brian Tochi

text: Tochi on myös tehnyt urallaan useita äänirooleja animaatioihin, kuten "The Karate Kid", "The Real Adventures of Jonny Quest", "Rautajätti", "Batman of the Future", "Johnny Bravo", "Samurai Jack" ja "Kim Possible".


title: Brian Tochi

text: Tochi valmistui Cypress High Schoolista vuonna 1977 ja opiskeli sen jälkeen yliopistoissa USC, UCLA ja UCI.


title: Munuaispyramidi

text: Munuaispyramidit () muodostavat munuaisen ytimen perusrakenteen. Ydin jakautuu 10-15 erilliseen lohkoon eli munuaispyramidiin, joiden leveä tyviosa on kohti munuaisen kuorikerrosta ja kärki suuntautuu kohti munuaisallasta. Munuaispyramidin kärkeä kutsutaan munuaisnystyksi () ja jokainen munuaisnysty sijaitsee yhden munuaisaltaasta haarautuvan munuaispikarin sisällä.


title: Munuaispyramidi

text: Jokaisen munuaispyramidin sisällä on lähes 100 000 nefronia. Nefronin rakenteeseen kuuluvat keräsenkotelo, sen sisällä oleva hiussuonikeränen, proksimaalinen kiemuratiehyt, Henlen linko, distaalinen kiemuratiehyt ja kokoojaputki. Munuaisvaltimosta haarautuva tuojasuoni tuo verta munuaispyramidin sisälle keräsenkotelon ontelossa olevaan hiussuonikeräseen. Siellä kapillaarien seinämien läpi suodattuu keräsenkotelon onteloon alkuvirtsaa, joka jatkaa kulkuaan munuaistiehyisiin. Valtaosa alkuvirtsasta imeytyy tiehyissä ja kokoojaputkissa munuaisytimen hiussuoniin eli takaisin verisuonistoon. Viejäsuoni kuljettaa takaisin imeytyneen nesteen pois munuaispyramidista ja edelleen munuaislaskimoon.


title: Munuaispyramidi

text: Useiden nefronien distaaliset kiemuratiehyet laskevat samaan kokoojaputkeen. Pienet kokoojaputket yhtyvät suuremmiksi putkiksi, jotka laskevat munuaisnystyn kautta munuaisaltaaseen ulos munuaispyramidista. Alkuvirtsan takaisinimeytymistä tapahtuu ainoastaan munuaispyramidin sisällä, joten munuaisaltaaseen päätyy vain lopullista virtsaa.


title: Eurydike (Kreonin vaimo)

text: Eurydike () oli kreikkalaisessa mytologiassa Theban kuninkaan Kreonin puoliso. Hänet mainitaan lyhyesti Sofokleen "Antigonessa", jossa hän surmasi itsensä sen jälkeen, kun hänen poikansa Haimon ja tämän kihlattu Antigone olivat tehneet itsemurhan.


title: Eurydike (Kreonin vaimo)

text: Kreon oli Eteokleen ja Polyneikeen kuoltua valtakamppailussa määrännyt, ettei Polynikesta saa haudata. Antigone, Polyneikeen sisar, uhmasi kuitenkin määräystä, jolloin Kreon suljetutti hänet hautaan elävältä. Kun Kreon lopulta suostui Antigonen vapauttamiseen, tämä oli tehnyt itsemurhan, ja paikalle saapunut Kreonin poika Haimon, joka oli Antigonen kihlattu, heittäytyi miekkaansa surusta. Uutisen kuultuaan Eurydike surmasi itsensä miekalla kiroten miehensä molempien poikiensa, Megareuksen (tai Menoikeus) ja Haimonin, kuolemasta.


title: Australian töpöhäntäinen karjakoira

text: Australian töpöhäntäinen karjakoira ("Australian Stumpy Tail Cattle Dog") on työkoira, joka on peräisin Australiasta ja jalostettu paimentamaan karjaa. Jalostuksessa on käytetty sekä Australian alkuperäiskoira dingoa että eurooppalaisia tuontikoiria. Rotu on Suomessa erittäin harvinainen, Kennelliiton jalostustietokannan mukaan on pentue syntynyt viimeksi vuonna 2007.


title: Australian töpöhäntäinen karjakoira

text: Nimensä mukaisesti rodun pääasiallinen käyttötarkoitus on karjalaumojen hallitseminen ja paimennus.


title: Australian töpöhäntäinen karjakoira

text: Rotu on jalostettu Australiassa 1800-luvun alkupuolella. Sen luomisessa on käytetty dingoja ja blue merle collieta sekä "Timmins Biters" -rotua.


title: Australian töpöhäntäinen karjakoira

text: Sillä on työkoiran luonne, luontainen kyky työskennellä ja hallita karjaansa, se on uskollinen, rohkea ja työintoinen. "Töpö" on aina valpas, tarkkaavainen ja useimmiten epäluuloinen vieraita kohtaan. Näyttelyissä sen on kuitenkin oltava käsiteltävissä, eikä rotu saa olla aggressiivinen tai arka missään tilanteessa.


title: Australian töpöhäntäinen karjakoira

text: Koira on töpöhäntäinen, neliömäinen. Uroksen säkäkorkeus on 46–51 cm, nartun 43–48 cm.


title: Australian töpöhäntäinen karjakoira

text: Väritykseltään rodun tulee olla sininen tai punakimo. Sininen väritys tulee olla yksivärinen sininen tai yksivärinen siniläikikäs, päässä ja rungossa mustat merkit ovat sallittuja.


title: Australian töpöhäntäinen karjakoira

text: Punakimo värityksen tulee olla tasaisen punakimo aluskarvaa myöten, punaiset merkit päässä ja rungossa ovat sallittuja. Valkoiset tai kermanväriset karvat eivät ole sallittuja.


title: Australian töpöhäntäinen karjakoira

text: Virheitä ovat ulkonäössä ruskea tai lihanvärinen kirsu, ylä- tai alapurenta, yli 10 cm pitkä häntä, pihtikinttuisuus, vaaleanpunaiset tai valkoiset kynnet, valkoinen tai kermanvärinen karvapeite, typistetty häntä ja tan-merkit.


title: Tommi Parkko

text: Tommi Parkko (s. 8. lokakuuta 1969 Hamina) on suomalainen runoilija, toimittaja, kirjoittajakouluttaja ja Nihil Interitin kustantaja.


title: Tommi Parkko

text: Hän on opiskellut teoreettista filosofiaa, estetiikkaa ja kotimaista kirjallisuutta Helsingin yliopistossa sekä informaatiotutkimusta Tampereen yliopistossa.


title: Tommi Parkko

text: Parkko debytoi runoilijana Markus Jääskeläisen kanssa julkaistulla yhteisrunokoelmalla "Vanhat laulut Nimettömät eläimet", joka ilmestyi hänen ja Jääskeläisen perustaman Nihil Interitin kustantamana vuonna 1994. Hänen ensimmäinen oma runokokoelmansa "Lyhyt muisti, meri" ilmestyi Tammen kustantama vuonna 1997.


title: Tommi Parkko

text: Runokoelmien ja antologioiden lisäksi hänen runojaan on julkaistu muun muassa Tuli & Savu -lehdessä, Nuoressa Voimassa ja Lumoojassa ja niitä on käännetty hepreaksi, latviaksi, venäjäksi, englanniksi, ruotsiksi ja viroksi. Lisäksi hän on osallistunut erilaisten teosten toimittamiseen.


title: Tommi Parkko

text: Parkko on toiminut myös Varsinais-Suomen taidetoimikunnassa läänintaiteilijana. Hän ollut ehdolla Turun kaupunginvaltuustoon vuosina 2004 ja 2008 vihreiden ehdokkaana.


title: Tommi Parkko

text: Esikuvikseen Parkko on maininnut Paavo Haavikon ja Kari Aronpuron.


title: Lumooja

text: Lumooja on suomalainen vuodesta 2000 alkaen ilmestynyt uutta kotimaista kirjallisuutta käsittelevä kirjallisuuslehti. Neljä kertaa vuodessa ilmestyvä lehti keskittyy uusiin ja nuoriin kirjoittajiin ja kiinnostaviin ilmiöihin ja tarjoaa julkaisukanavan uusille kyvyille.


title: Lumooja

text: Lehteä julkaisee turkulainen Kirjoittajayhdistys Kapustarinta ry.


title: Lumooja

text: Lumooja julkaisee muun muassa runoja, proosaa, haastatteluja, kolumneja, artikkeleita ja arvosteluja.


title: Kirsti Rantanen

text: Kirsti Annikki Rantanen (o.s. "Widing", s. 27. tammikuuta 1930 Viipurin mlk ) on suomalainen tekstiilitaiteilija. Rantanen on opiskellut Taideteollisessa oppilaitoksessa ja myöhemmin opettanut siellä. Hän aloitti painokangassuunnittelijana, mutta myöhemmin hän on keskittynyt kudottujen huonekalu- ja sisustustekstiilien suunnitteluun ja suunnitellut teoksia julkisiin tiloihin.


title: Kirsti Rantanen

text: Hän on suunnitellut Kauhavan kaupunginkirjastoon taidetekstiilin "Langan lento" (1992) Hattulan kirjastossa on hänen teoksensa "Verkalleen". Hän on luonut myös Mukkulan kirkossa olevat tekstiiliteokset. Oulun taidemuseossa on hänen teoksiaan.


title: Eve Laurence

text: Eve Laurence (s. 4. lokakuuta 1985 Queen Anne, Maryland) on yhdysvaltalainen pornonäyttelijä.


title: Eve Laurence

text: Laurence aloitti uransa 18-vuotiaana aluksi alastonmallina, jonka myötä hän päätyi tekemään pornoelokuvia. Vuonna 2007 Laurence sai AVN-ehdokkuuden parhaasta seksikohtauksesta elokuvassa. Hän on esiintynyt yli 120 pornoelokuvassa.


title: Eve Laurence

text: Vuonna 2005 hän piti hetken taukoa aikuisviihteestä ja muutti takaisin Marylandiin, jossa Laurence aloitti työskentelemään asuntolainayhtiössä. Hänen tarkoituksensa on myös päästä lakikouluun opiskellakseen kiinteistövälitystä.


title: Äärirajoilla

text: Äärirajoilla ("The Outer Limits") on yhdysvaltalainen televisiosarja. Alkuperäistä sarjaa esitettiin vuosina 1963–1965 ABC-televisiokanavalla. Sarjan uutta versiota 1995–2002 esitti aluksi Showtime, jolta se siirtyi Sci-Fi Channelille. Suomessa uudempaa sarjaa esitti Yle TV2.


title: Äärirajoilla

text: Alkuperäisessä sarjassa oli 49 jaksoa ja uudemmassa 154.


title: Ali Lacheb

text: Ali Lacheb (s. 1956 Algeria) on suomalaisalgerialainen dokumenttielokuvantekijä. Hänen työnsä käsittelevät pääasiassa suomalaista kulttuuria.


title: Ali Lacheb

text: Ali Lacheb on suorittanut journalismin maisterintutkinnon Moskovan valtionyliopistossa. Lacheb muutti Suomeen vuonna 1984. Hän työskenteli aluksi Jyväskylän yliopistossa viestintätieteiden laitoksen amanuenssina. Sen jälkeen hän on asunut muun muassa Pariisissa, Ranskassa, työskennellen siellä suomalaisessa kulttuuri-instituutissa. Vuonna 1996 Lacheb palasi Suomeen ja perusti Oran Productions -tuotantoyhtiön.


title: Ali Lacheb

text: Muut:


title: Mezzanine

text: Mezzanine on Massive Attackin kolmas albumi, jonka Virgin Records julkaisi vuonna 1998. Se on tyyliltään pääasiassa trip hopia. Levyn äänimaailma on synkähkö, ja yhtyeen aikaisemmista julkaisuista poiketen sillä käytetään paljon kitaroita.


title: Mezzanine

text: Albumi on saanut monilta kriitikoilta melko hyviä arvosteluita. Kappaleista taas esimerkiksi "Teardrop" on ollut jonkinlainen listahitti.


title: Projektioppiminen

text: Projektioppiminen on oppimisen menetelmä, jota voidaan käyttää oppimisprosessin suunnittelussa ja toteuttamisessa siten, että käytännön toiminta muodostetaan projektiksi. Projektilla on selkeät tavoitteet, aikataulu ja resurssit. Käytännössä oppiminen voi tapahtua konkreettisten tuotanto-, tutkimus-, tai kehittämisprojektien puitteissa.


title: Projektioppiminen

text:
Projektioppimisen keskeinen ydin on ongelmien ympärille perustuva prosessi.
Menetelmässä oppijat pyrkivät ratkaisemaan todellisia ongelmia täsmentämällä ongelmanasettelujaan, kokoamalla tietoa, keskustelemalla ideoista, keräämällä ja analysoimalla saatua tietoa, tulkitsemalla tuloksia, tekemällä johtopäätöksiä sekä kommunikoimalla ideoitaan ja saatuja löydöksiään muille.


title: Projektioppiminen

text: Projektioppimiseen kuuluu seuraavia työvaiheita:


title: Projektioppiminen

text: Projektioppiminen on yhteistoiminnallista oppimista, joka kuvataan tavoitteiltaan, resursseiltaan ja aikataulultaan rajatuksi oppimistehtäväksi. Siihen osallistuu kahdesta viiteen erilaista asiantuntemusta ja eri näkökulmia edustavaa henkilöä. Projektioppiminen on tutkivan ja ongelmakeskeisen oppimisen muoto, jossa tutkimustehtävä tai ongelma on niin laaja, että se vaatii projektimaista ja suunnitelmallista yhteistoimintaa. Opettaja toimii enemmän vuorovaikutuksen ja oppimisen organisoijana kuin tiedon välittäjänä. Opiskelijat antavat kukin oman panoksensa projektityöhön. Sen lisäksi heidän on myös arvioitava omaa ja muiden oppimista sekä projektin edistymistä.


title: Projektioppiminen

text:
Projektioppimisen voi liittää kaikkiin opiskelun vaiheisiin ja moniin eri tutkintoihin.
Projektioppimista voi käyttää mm. luokkahuonetilanteissa, jolloin projekteja tehdään pienissä ryhmissä. Ryhmien koko voi vaihdella parista henkilöstä kokonaiseen luokkaan. Ryhmät suunnittelevat ja toteuttavat projekteja, joissa tietojen ja taitojen hankkiminen on ongelmalähtöistä. Projektin päätavoitteena on löytää vastauksia opettajan ja/tai oppilaiden yhteistyössä esittämiin kysymyksiin. Opettaja tukee oppilaita antamalla taustatietoja ja ohjeita sekä kannustaa oppilaita ottamaan oppimisen omiin käsiinsä. Hän myös rohkaisee heitä kriittiseen ajatteluun ja metakognitiivisten taitojen kehittämiseen. Projektin suorittaminen, eteneminen ja ongelman ratkaisu on pääosin oppilaiden vastuulla.


title: Projektioppiminen

text: Projektioppimista voi käyttää opetuksessa esimerkiksi päättötöiden teossa. Projektioppimista voi hyödyntää myös työssäoppimisessa, jossa yhdistetään työ ja koulutus. Esimerkiksi tekniikan alalle sopii erilaisten projektitöiden suunnittelu ja toteutus työpaikoilla työssäoppimisen aikana.


title: Projektioppiminen

text: Projektioppimista voidaan soveltaa myös päiväkotiympäristössä. Projektin lähtökohtana on jokin lasta kiinnostava asia. Se voi olla esimerkiksi kirja, teatteri, sirkusesitys tai muu vastaava asia. Projektissa lapset tutkivat aiheesta nousevia kiinnostuksen kohteita ja ongelmia, kokeilevat erilaisia ratkaisuja, leikkivät aiheesta kumpuavia leikkejä. Tärkeintä ovat oppimismahdollisuudet ja -kokemukset, joita lapsi saa. Projektityöskentelyn avulla tuetaan lapsen ajattelua ja kiinnostusta maailman ilmiöitä kohtaan mahdollisimman kokonaisvaltaisesti.


title: Antonie Pannekoek

text: Antonie (Anton) Pannekoek (2. tammikuuta 1873 Vaassen – 28. huhtikuuta 1960 Wageningen) oli tunnettu alankomaalainen tähtitieteilijä, joka kannatti marxilaista näkökantaa. Hänestä tuli myöhemmin tunnettu marxilainen kirjoittaja.


title: Antonie Pannekoek

text: Antonie Pannekoek opiskeli fysiikka ja matematiikkaa vuodesta 1891 lähtien ja jo ennen yliopiston aloittamista, hän oli erittäin kiinnostunut tähtitieteestä ja varsinkin Pohjantähden liikkumisesta. Hän kirjoitti ensimmäisen artikkelinsa, "On the Necessity of Further Researches on the Milky Way", opiskelijana. Muutama vuosi opiskelujensa jälkeen Pannekoek aloitti työt Leidse Sterrewachtin observatoriossa, jossa hän kirjoitti lopputyönsä.


title: Antonie Pannekoek

text: Luettuaan Edward Bellamyn Yhdenvertaisuus -teoksen, Pannekoekista tuli vakuuttunut sosialisti ja hän alkoi opiskella ja tutkia Karl Marxin teorioita. Pian Pannekoekista tuli tunnettu marxilainen kirjoittaja, jonka tekstejä julkaistiin alankomaalaisissa ja saksalaisissa lehdissä. Tyytymättömyys työhön observatoriossa sai hänet muuttamaan Berliiniin, missä hänestä tuli Saksan sosiaalidemokraattisen puolueen rahoittaman koulun luennoitsija. Hänen radikaalit ajatuksensa saivat hänet pian vaikeuksiin Saksan hallituksen ja ammattiliittojen kanssa. Pannekoek ei tosin ollut yksin radikaalien ajatuksiensa kanssa.


title: Antonie Pannekoek

text: Hän oli Alankomaissa lomalla, kun ensimmäinen maailmansota puhkesi ja siten esti häntä palaamasta Saksaan. Saksasta poissa ollessaan hän alkoi opettaa kemiaa ja tiedettä Alankomaissa. Vaikka Leidse Sterrewacht halusi Pannekoekin takaisin observatorioon töihin, niin hallituksen vastustus esti tämän hänen marxilaisten näkemystensä takia. Sen sijaan Amsterdamin kaupunginvaltuusto nimitti hänet Amsterdamin yliopistoon, aluksi vain osa-aika töihin professoriksi, ja myöhemmin vuonna 1923 hänestä tuli virallinen professori.


title: Antonie Pannekoek

text: Pannekoek alkoi opiskella tähtien levittäytymistä linnunradassa kuin myös galaksin rakennetta. Myöhemmin hän kiinnostui tähtien luonteesta ja evoluutiosta. Näiden opiskelujen takia häntä pidetään astrofysiikan löytäjänä.


title: Antonie Pannekoek

text: Teoreettisesta työstänsä huolimatta hän lähti monille tutkimusmatkoille tarkkaillakseen auringon pimennystä ja tähtien valontaittumista. Vuonna 1926 hän lähti tutkimusmatkalle Jaava-saarille kartoittaakseen eteläisiä tähtikuvioita. Pannekoek oli myös kiinnostunut astronomian historiasta ja hänen kirjansa nimeltään "A history of Astronomy" julkaistiin englanniksi ja hollanniksi.


title: Antonie Pannekoek

text: Hänen työnsä galaktisessa rakenteessa, astrofysiikassa ja astronomian historiassa saavutti kansainvälistä mainetta, mikä johti siihen, että hän voitti kunnioitetun oppiarvon Harvardin Yliopistosta vuonna 1936. Lisäksi hän sai 1951 vuonna Royal Astronomical Societyn kultamitalin, jonka ovat saaneet muun muassa Stephen Hawking ja Albert Einstein. Luultavasti suurimman saavutuksensa ja kunnian Pannekoek saavutti, kun kuussa oleva kraatteri nimettiin Pannekoekin Kraatteriksi hänen mukaan. Myös asteroidi 2378 Pannekoek nimettiin hänen mukaansa.


title: Antonie Pannekoek

text: Tähtitieteellinen instituutti Amsterdamin yliopistossa, missä Pannekoek toimi rehtorina, kantaa vieläkin hänen nimeään.


title: Antonie Pannekoek

text: Tunnettuna marxilaisena teoreetikkona Pannekoek oli yksi vasemmistokommunismin perustajista ja radikaalivasemmiston johtohahmo Alankomaissa ja Saksassa.


title: Antonie Pannekoek

text: Hänet tunnettiin parhaiten kirjoituksistaan työntekijöidenvaltuustoissa. Hän piti näitä uusia organisaation muotoja kykenevinä poistamaan rajoitukset vanhoista työväenliikkeistä, ammattiliitoista ja sosiaalidemokraattisista puolueista. Hän perusti teoriansa Venäjän vallankumoukseen, jota hän pitää käytännön kokemuksena. Pannekoek väitti, että työntekijöiden tulisi saavuttaa vallankumous ja siirtyminen kapitalismista kommunismiin demokraattisesti järjestäytyneissä työntekijöidenvaltuustoissa. Hän kritisoi anarkismia, sosiaalidemokratiaa, Leniniä ja leninismiä. Hänen analyysinsa Venäjän vallankumouksen epäonnistumisesta tuli vasta kun, Lenin ja bolševikit tulivat valtaan. He lamauttivat Neuvostoliiton. Työntekijöidenneuvostojen sijaan bolševikit ottivat vallan omalle puolueellensa, joka Pannekoekin näkemyksen mukaan johti bolševikkien instituution uudeksi hallitsevaksi luokaksi. Hän kirjasi kriittiset näkemyksensä Leninistä ja leninismistä vuonna 1938 kirjaan nimeltä "Lenin als filosoof : een kritische beschouwing over de filosofische grondslagen van het Leninisme".


title: Gabrielle Reece

text: Gabrielle ”Gabby” Reece (s. 6. tammikuuta 1970 La Jolla, Kalifornia) on yhdysvaltalainen rantalentopalloilija ja entinen malli.


title: Gabrielle Reece

text: Reece syntyi Kaliforniassa newyorkilaiselle äidille ja trinidadilaiselle isälle. Isä kuoli Reecen ollessa viisivuotias. Pituutensa (191 cm) hän peri pitkältä äidiltään. Reece kasvoi Saint Thomasissa Yhdysvaltain Neitsytsaarilla, mistä hän palasi Yhdysvaltoihin 11. luokalla. Reece opiskeli Floridan osavaltionyliopistossa (FSU), josta valmistui viestinnän linjalta.


title: Gabrielle Reece

text: Reecen johtama nelihenkisjoukkue voitti mestaruuden ensimmäisissä rantalentopallon maailmanmestaruuskilpailuissa (Beach Volleyball World Championships) vuonna 1997. Tällöin hän oli pelannut Women's Beach Volleyball Leaguessa (WBVL) viisi kautta nelihenkisjoukkueen kapteenina. Vuosina 1999–2000 hän pelasi Olympic Challenge Series -sarjaa ja vuosina 1999–2000 FIVB Beach Volleyball World Touria.


title: Gabrielle Reece

text: Malliuransa Reece aloitti opiskellessaan FSU:ssa. Vuonna 1989 "Elle"-lehti valitsi hänet maailman viiden kauneimman naisen joukkoon. Hän on ollut kansikuvassa muun muassa Shapessa, Women’s Sports & Fitnessissa, Outsidessa, Ellessä, Life, Travel & Leisure Golfissa, Voguessa ja Peoplessa. Reece on ollut mukana "Sports Illustratedin" uimapukunumerossa vuosina 1997 ja 2000.


title: Gabrielle Reece

text: Yhdessä Karen Karbon kanssa Reece julkaisi elämästään kertovan kirjan "Big Girl in the Middle" vuonna 1997. Hän on myös esiintynyt television urheiluohjelmissa kommentaattorina ja juontajana. Vuonna 2007 hän oli yhdessä puolisonsa Laird Hamiltonin kanssa mukana ABC:n tositelevisiosarjassa "". Vuonna 2008 Reece julkaisi yhdessä kuntoiluasiantuntija Mike Monroen kanssa oppaan "Gabrielle Reece: Fit & Healthy Prenatal Workouts".


title: Gabrielle Reece

text: Reecen aviopuoliso Laird Hamilton on havaijilainen lainelautailija. Pariskunnalla on lokakuussa 2003 ja tammikuussa 2008 syntyneet tyttäret.


title: Gretchen Bleiler

text: Gretchen Bleiler (s. 10. huhtikuuta 1981 Toledo, Ohio) on yhdysvaltalainen lumilautailija. Hän voitti hopeaa naisten lumikourussa Torinon talviolympialaisissa vuonna 2006.


title: Gretchen Bleiler

text: Bleiler aloitti lumilautailun 11-vuotiaana ja siirtyi ammattilaiseksi vuonna 1996. Vuosina 2003, 2005 ja 2006 hän voitti enemmän lumikourukilpailuja kuin kukaan muu nainen. Olympiahopean lisäksi hän on voittanut muun muassa X Gamesissa kultaa lumikourussa vuosina 2003, 2005 ja 2008. Hän käytännössä dominoi kautta 2003 voittaen lähes kaiken mahdollisen mukaan lukien maailmanmestaruuden, X Gameseissa ja Overall Grand Prixin.


title: Ale Holopainen

text: Aleksanteri (Ale) Holopainen (24. huhtikuuta 1908 Korpiselkä – 23. kesäkuuta 1974 Liperi) oli pohjois-karjalainen maanviljelijä ja kunnallisneuvos joka toimi Keskustapuolueen (Maalaisliiton) kansanedustajana 1950- ja 1960-luvuilla.


title: Ale Holopainen

text: Holopaisen vanhemmat olivat maanviljelijä Juho Holopainen ja Anastasia Purmonen. Käytyään kansakoulun hän oli metsä- ja uittotöissä ja myöhemmin osuuskaupan myymälänhoitajana ja yksityiskaupan hoitajana Soanlahdella. Holopainen toimi myös maanviljelijänä Soanlahdella aina vuoteen 1944 saakka. Sodan jälkeen hän oli maanviljelijänä Liperissä vuodesta 1948 aina kuolemaansa saakka.


title: Ale Holopainen

text: Holopainen aloitti uransa Maalaisliitossa jo ennen sotia kun hän toimi Maalaisliiton Itä-Karjalan piirijärjestön sihteerinä vuosina 1935–1939. Sotavuosien jälkeen hän oli Maalaisliiton vaalitoimitsijana 1945, puolueen Pohjois-Karjalan piirijärjestön toiminnanjohtajana 1946–1955 sekä sanomalehti Karjalan Maan levikkipäällikkönä 1956–1957. Holopainen sai kunnallisneuvoksen arvon 1972.


title: Ale Holopainen

text: Holopainen oli kansanedustajana vuosina 1957–1970. Hän edusti aluksi Kuopion läänin itäistä vaalipiiriä 1957–1962 ja sen jälkeen Pohjois-Karjalan läänin vaalipiiriä 1962–1970. Holopainen tuli alun perin eduskuntaan 1957 kesken edustajakautensa kuolleen Heikki Soinisen tilalle.


title: Ale Holopainen

text: Holopainen toimi presidentin valitsijamiehenä vuosien 1956, 1962 ja 1968 presidentinvaaleissa. Hän oli myös Yleisradion hallintoneuvoston jäsen ja oli mukana kunnallispolitiikassa Soanlahden kunnanvaltuuston jäsenenä ja Liperin kunnanvaltuuston puheenjohtajana. Holopainen oli Maalaisliiton ja Maaseudun nuorten liiton Pohjois-Karjalan piirien puheenjohtaja ja kuului Karjalan liiton hallitukseen ja liittovaltuustoon.


title: Ale Holopainen

text: Holopainen oli naimisissa vuosina 1940–1944 Lempi Alina Pakarisen kanssa ja vuodesta 1945 Maila Marjatta Ronkaisen kanssa.


title: Ahenobarbus

text: Ahenobarbus ("Kultaparta") oli roomalainen gens.


title: Gnaeus Domitius Ahenobarbus (vuoden 32 eaa. konsuli)

text: Gnaeus Domitius Ahenobarbus (kuoli vuonna 31 eaa.) oli roomalainen sotilas ja poliitikko. Hänen isänsä oli vuoden 54 eaa. konsuli Lucius Domitius Ahenobarbus.


text: Gnaeus Domitius Ahenobarbus jäi isänsä kanssa Caesarin vangiksi Corfiniumin ja Farsaloksen taisteluissa. Caesar armahti heidät kummallakin kerralla. Ahenobarbus liittyi Brutuksen joukkoon. Vuosina 43 ja 42 eaa. hän avusti tasavaltalaisia laivaston kanssa Adrianmerellä. Filippoin taistelujen jälkeen Ahenobarbus liittyi Marcus Antoniuksen leiriin. Antonius palautti Ahenobarbuksen kansalaisoikeudet ja teki tästä Bithynian maaherran vuonna 40 eaa. Ahenobarbus seurasi Antoniuksen mukana tämän Parthian sotaretkellä vuonna 36 eaa. Ahenobarbus oli vuoden 32 eaa. konsuli, mutta joutui pakenemaan Antoniuksen luokse. Ahenobarbus vihasi Kleopatraa ja luopui tämän takia Antoniuksesta. Pian loikattuaan Octavianuksen puolelle Ahenobarbus kuoli kuumeeseen.


title: Erkki Koivisto (kansanedustaja)

text: Risto Eerikki (Erkki) Koivisto (14. kesäkuuta 1908 Ii – 28. toukokuuta 1972 Salla ) oli Sallan kirkkoherra ja pitkäaikainen kokoomuksen kansanedustaja.


title: Erkki Koivisto (kansanedustaja)

text: Koiviston vanhemmat olivat sahanomistaja Adolf Koivisto ja Alma Aleksandra Serenius. Hän pääsi ylioppilaaksi 1927 ja suoritti teologian erotutkinnon 1931 sekä pastoraalitutkinnon 1934. Papiksi Koivisto vihittiin 1931. Hän toimi aluksi vuonna 1931 kirkkoherran apulaisena ja hiippakunta-apulaisena Alatorniolla sekä ylimääräisenä pappina Karungissa. Koivisto oli sitten vt. kirkkoherrana Ranualla 1931–1934 ja Sallan kirkkoherrana 1934–1972. Päätoimensa ohella Koivisto oli myös Lapin rajavartioston pastori 1935–1939, linnoitustyömaan pastori 1940–1941 ja suojeluskunnan kenttäpappi 1935–1944. Hän toimi lisäksi Kemijärven yhteiskoulun uskonnon opettajana 1940–1941 ja Sallan lukion uskonnon ja psykologian opettajana 1966–1972. Koivisto sai rovastin arvon 1955.


title: Erkki Koivisto (kansanedustaja)

text: Koivisto oli kansanedustajana 1945–1966 edustaen Lapin läänin vaalipiiriä. Hän oli presidentin valitsijamies vuosien 1950, 1956, 1962 ja 1968 presidentinvaaleissa ja hän toimi kunnallispolitiikassa Ranuan kunnanvaltuuston jäsenenä ja Sallan kunnanvaltuuston puheenjohtajana. Koivisto kuului myös Kokoomuksen puoluevaltuustoon ja hän oli Lapin kansallisliiton puheenjohtaja.


title: Erkki Koivisto (kansanedustaja)

text: Koivisto tunnetaan myös Itä-Lapin asutushistoriaa selvittäneenä sukututkijana.


title: Erkki Koivisto (kansanedustaja)

text: Koivisto oli naimisissa vuodesta 1931 Hilkka Tellervo Lamminahon kanssa. Säveltäjä ja opettaja Jukka Karppinen on Erkki Koiviston tyttärenpoika.


title: Sylvi Halinen

text: Anna Sylvi Pauliina Halinen (22. kesäkuuta 1908 Mikkelin maalaiskunta – 16. elokuuta 1995 Mikkelin maalaiskunta) oli agronomi, maanviljelijä ja Maalaisliitto/Keskustapuolueen kansanedustaja 1950- ja 1960-luvuilla.


title: Sylvi Halinen

text: Halisen vanhemmat olivat maanviljelijä Albin Halinen ja Albertiina Häkkinen. Hän pääsi ylioppilaaksi 1927 ja valmistui agronomiksi ja maatalous- ja metsätieteiden kandidaatiksi 1932. Halinen toimi maanviljelijänä Mikkelin maalaiskunnassa ja oli tämän ohella Kaislahden karjanhoitokoulun opettajana Kannaksella 1938–1939, Otavan maanviljelyskoulun vt. opettajana 1941, Mikkelin karjanhoitokoulun vt. opettajana Joroisissa 1942 sekä 1947–1948 ja Mikkelin työvoimapiirin naistyövoiman tarkastajana 1942–1944.


title: Sylvi Halinen

text: Halinen oli kansanedustajana 1954–1970 edustaen Mikkelin läänin vaalipiiriä. Hän oli presidentin valitsijamies vuosien 1956, 1962 ja 1968 presidentinvaaleissa ja hän oli myös Mikkelin maalaiskunnan kunnanvaltuuston jäsen. Halinen kuului Maalaisliiton ja myöhemmin Keskustapuolueen puoluevaltuuskuntaan ja hän oli Maalaisliiton ja Keskustapuolueen naisten varapuheenjohtaja.


title: Hauptwache

text: Hauptwache on Frankfurt am Mainin keskusaukio. Se on nimetty saman nimisen barokkityylisen vartiorakennuksen mukaan. Aukion entinen nimi on "Schillerplatz". Ennen vuotta 1864 aukiota kutsuttiin sotilaskäyttönsä mukaisesti nimellä "Paradeplatz".Barokkityylinen vartiotalo "Hauptwache", jonka mukaan koko aukio on nimetty, rakennettiin vuosina 1729–1730. Talossa on mansardikerros ja iso aumakatto. "Hauptwache" toimi "Stadtwehr" -sotilaspoliisin päämajana ja siinä oli myös vankila. "Frankfurter Wachensturm" -kapinassa 3. huhtikuuta 1833 viisikymmentä opiskelijaa yritti vapauttaa talossa vangittuina olevat opiskelijat tarkoituksenaan käynnistää vallankumous koko Saksassa. Poliisi oli kuitenkin varautunut kapinaan, ja se tukahdutettiin. "Hauptwache" menetti sotilaallisen merkityksensä vuonna 1866, kun Frankfurt liitettiin osaksi Preussia.


title: Hauptwache

text: Talo muutettiin poliisiasemaksi, vankila jatkoi edelleen toimintaansa. Vuonna 1904 talosta tehtiin kahvila, joka se edelleenkin on. Kahvilasta ja etenkin viereisestä kellosta tuli kantakaupungin suosituin kohtaamispaikka. "Hauptwache" paloi täysin pommituksessa 1944, ja se avattiin täysin uudistettuna vuonna 1954. Kolmetoista vuotta myöhemmin talo purettiin maanalaisen raideverkoston rakentamisen tähden ja vuonna 1968 se pystytettiin uudelleen aavistuksen verran eri asentoon.


title: Hauptwache

text: "Katharinenkirche" eli "Katariinankirkko" hallitsee aukion eteläosaa. Goottilaistyylisen kirkon suunnitteli Melchior Heßler ja se valmistui vuonna 1681. Alkuperäinen kirkko tuhoutui pommituksessa 22. maaliskuuta 1944. Nykyinen kirkko valmistui 1954 ulkoasultaan entisenkaltaisena, mutta sisätiloiltaan 1950-luvun tyyliin rakennettuna. Kirkon itäpuolella on 1950 valmistunut elokuvateatterikeskus "Zeilpalast". Aukion koilliskulmassa on tavaratalo "Kaufhof an der Hauptwache", eräs konserninsa suurimpia yksiköitä. Tavaratalon julkisivu on ketjun liikkeille tyypillisesti valkoinen. Nykyinen liike valmistui sodassa tuhoutuneen "Tietz"-tavaratalon tilalle vuonna 1950, ja sitä on laajennettu vuosina 1954, 1968 ja 2000. "Hauptwache"-aukion pohjoisosassa on vuonna 1956 avattu "Alemanniahaus".


title: Hauptwache

text: Aukion alapuolella sijaitsee raideliikenteen solmukohta "Bahnhof Frankfurt Hauptwache", johon kuuluu metroasema ("U-Bahn") sekä Reinin-Mainin S-Bahn -lähiliikenneverkon rautatieasema. Kaikkiaan maanalaista liikennekeskusta käyttää yli 180 000 matkustajaa päivittäin. "Hauptwache" oli aiemmin myös keskeinen raitiovaunuliikenteen risteyskohta. Raitioliikenne aukiolla loppui vuonna 1986.


title: Arvo Sävelä

text: Arvo Päiviö Sävelä (sukunimi vuoteen 1936 Sjöviiki; 30. kesäkuuta 1908 Kankaanpää – 17. marraskuuta 1976 Kankaanpää) oli pienviljelijä, kunnallisneuvos ja sosialidemokraattien sekä myöhemmin Työväen ja pienviljelijäin sosialidemokraattisen liiton TPSL:n kansanedustaja.


title: Arvo Sävelä

text: Sävelän vanhemmat olivat pienviljelijä Iisak Efraim Sjöviiki ja Aleksandra Järvenpää. Hän kävi kansakoulun ja toimi sitten pienviljelijänä ja suutarina Kankaanpäässä.


title: Arvo Sävelä

text: Sävelä oli SDP:n kansanedustajana 1948–1958. Hän liittyi sos.dem opposition eduskuntaryhmään 22. heinäkuuta 1958 ja 6. toukokuuta 1959 lähtien hän oli vastaperustetun Työväen ja pienviljelijäin sosialidemokraattisen liiton (TPSL) kansanedustajana aina vuoteen 1962 saakka. Sävelä edusti Turun läänin pohjoista vaalipiiriä.


title: Arvo Sävelä

text: Sävelä oli presidentin valitsijamies vuosien 1950 ja 1956 presidentinvaaleissa ja hän toimi Kankaanpään kunnanvaltuuston ja myöhemmin kauppalanvaltuuston varapuheenjohtajana. Sävelä sai kunnallisneuvoksen arvon 1965.


title: Arvo Sävelä

text: Sävelä oli naimisissa vuodesta 1929 Aili Irene Venhon kanssa.


title: Minardi M188

text: Minardi M188 oli Giacomo Calirin ja Aldo Costan suunnittelema Formula 1 -auto, jolla Minardi-talli kilpaili kaudella . Auton B-versio oli käytössä kauden kolmessa ensimmäisessä kilpailussa. Voimanlähteenä autossa oli Ford Cosworthin 3,5 litrainen V8-moottori. Autoa ajoivat kilpailuissa espanjalainen Adrián Campos ja italialainen Pierluigi Martini ja espanjalainen Luis Perez-Sala.Lihavointi tarkoittaa paalupaikkaa ja "kursivointi" kilpailun nopeinta kierrosta.


title: Matti Ytti

text: Toivo Matti Ytti (10. heinäkuuta 1908 Huittinen – 7. tammikuuta 1973 Huittinen) oli maanviljelijä ja agronomi joka toimi kokoomuksen kansanedustajana 1940-luvun jälkipuoliskolla. Ytin ura kansanedustajana jäi kauden mittaiseksi, mutta puoluehallituksessa hän vaikutti vuoteen 1953 ja puoluevaltuustossa vuoteen 1955 saakka. Ytti toimi myös Kokoomuksen Nuorten Liiton varapuheenjohtajana ja Kokoomuksen maataloussihteerinä.


title: Matti Ytti

text: Ytin vanhemmat olivat talollinen Matti Ferdinand Ala-Fräkkilä ja Fanny Maria Ala-Fräkkilä. Hän pääsi ylioppilaaksi 1929 ja valmistui agronomiksi 1946 ja maatalous- ja metsätieteiden kandidaatiksi 1947. Ytti toimi maanviljelijänä Huittisissa vuodesta 1935 alkaen. Hän oli myös kokoomuksen maataloussihteerinä 1956–1957 ja Maanomistajain liiton tilapäisenä arviomiehenä vuodesta 1959 alkaen.


title: Matti Ytti

text: Ytti oli kansanedustajana 1945–1948 edustaen Turun läänin pohjoista vaalipiiriä. Hän oli presidentin valitsijamies vuoden 1950 presidentinvaaleissa ja hän oli jäsenenä Huittisten kunnanhallituksessa. Ytti kuului kokoomuksen puoluehallitukseen ja toimi pudottuaan eduskunnasta kokoomusnuorten varapuheenjohtajana 1949–1950.


title: Matti Ytti

text: Matti Ytti oli naimisissa filosofian maisteri Irma Helkavaaran kanssa. Heidän tyttärensä on kuvataiteilija ja taidegraafikko Elsa Ytti (s. 1944).


title: Kirottu maa

text: Kirottu maa on vaasalaisen Marko Hautalan kirjoittama kauhudekkari vuodelta 2002.


title: Kirottu maa

text: Berliinin iloinen 1920-luku on loppumassa, eikä Alex Schuller ole onnellinen mies.


title: Kirottu maa

text: Lupaava ura itse Sigmund Freudin oppilaana on päättynyt skandaaliin, ja itseanalyysi puree menneisyyden piruihin viskiä heikommin. Niinpä Alex on ryhtynyt yksityisetsiväksi, jonka vaatimattomalla vastaanottosohvalla vierailee kaupungin kovaonnisia tyhjätaskuja ja varjoisten kujien kulkijoita.


title: Kirottu maa

text: Kuten aina, kaiken muuttaa nainen. Maria Ruthenbergin surumielinen hahmo houkuttelee Alexin juttuun, joka lupailee mystiseen symboliikkaan naamioituja ihmissuhdesotkuja ja sievoisen summan rahaa. Tapaus saa kuitenkin äkkiä hyvin kouriintuntuvia ja väkivaltaisia sävyjä. Jäljet näyttävät johtavan Saksan uuden oikeiston valtapyrkimyksistä ikivanhoihin salaisuuksiin, aina tarunhohtoisen Konstantinopolin kukistumisen päiviin saakka. Alex Schuller ei usko aaveisiin, mutta jokainen askel vie häntä syvemmälle ajan ja luonnonlait ylittävään pimeyteen, kunnes Kirottu maa avautuu jalkojen alla.


title: Taistelumuonapakkaus

text: Taistelumuonapakkaus on pääasiassa sotilaskäyttöön tarkoitettu henkilökohtainen ravintoannos. Sen tärkeimpiä ominaisuuksia ovat hyvä varastoitavuus ja säilyvyys kenttäolosuhteissa sekä soveltuvuus valmistettavaksi yksinkertaisilla välineillä. Tarvittaessa ruoka voidaan nauttia kylmänä. Taistelumuonien käyttö tulee kyseeseen tilanteissa, joissa tavanomaisen kenttäkeittimen käyttö ei ole mahdollista.


title: Taistelumuonapakkaus

text: Suomessa oli jo ennen toista maailmansotaa tuotettu erityisiä "rautaisannoksia", jotka sisälsivät pieneen rasiaan pakattua teetä, sokeria, hernesäilykettä ja muuta samanlaista. Viime vuosikymmeninä Suomen puolustusvoimissa on pakattu mieskohtaisia taistelumuonapakkauksia, joiden sisältö on nykyään hyvin runsas ja ravitseva. Vuorokauden annokseen saattaa kuulua sulatejuustoa, maksapasteijaa, näkkileipää, pussikeittoja tai pussikastikkeita sekä hyödyllisiä tarvikkeita, kuten tulitikkuja, vedenpuhdistustabletteja ja paperinenäliinoja.


title: Taistelumuonapakkaus

text: Suomessa taistelumuona lämmitetään pakissa nuotiolla tai Trangia-spriikeittimellä. Pakkauksesta on tehty vesitiivis ja helposti avattava vaikeissakin olosuhteissa. Pakkauksen säilyvyysaika on vähintään 24 kuukautta ja sen käyttöympäristöiksi on määritelty Pohjoismaat, aavikko ja tropiikki.


title: Taistelumuonapakkaus

text: Paketti painaa noin 900 grammaa ja sen energiasisältö on yli 3 500 kilokaloria (14,6 MJ).


title: Taistelumuonapakkaus

text: Paketti sisältää seuraavat osat:


title: Tanith Belbin

text: Tanith Jessica Louise Belbin (s. 11. heinäkuuta 1984 Kingston, Ontario) on kanadalais-yhdysvaltalainen jäätanssija ja olympiamitalisti. Belbinillä on kaksoiskansalaisuus, mutta hän on urallaan edustanut Yhdysvaltoja siitä lähtien kun aloitti luistelemaan parinsa Benjamin Agoston kanssa vuonna 1997. Yhdessä Belbinin kanssa hän on voittanut olympiahopeaa Torinossa vuonna 2006, kolme mestaruutta Neljän maanosan mestaruuskilpailuissa 2004–2006 sekä viisi Yhdysvaltain mestaruutta vuosina 2004–2008.


title: Tanith Belbin

text: Belbin aloitti pariluistelijana ja jäätanssijana Kanadassa ennen keskittymistään täysin jäätanssiin. Hän kilpaili kansallisella tasolla Liam Doughertyn kanssa jäätanssissa ja Ben Barrucon kanssa pariluistelussa. Vuonna 1998 hän muutti Detroitiin ja alkoi harjoitella Igor Špilbandin johdolla yhdessä Benjamin Agoston kanssa. Pari sijoittui toiseksi Yhdysvaltain mestaruuskilpailuissa vuonna 2002, mutta ei voinut osallistua olympialaisiin, koska Belbin ei ollut Yhdysvaltain kansalainen. Belbin sai kansalaisuuden kongressin 28. joulukuuta 2005 hyväksymän erikoislain nojalla ja pystyi osallistumaan vuoden 2006 talvikisoihin, jossa pari voitti olympiahopeaa. Belbin ja Agosto olivat ensimmäiset yhdysvaltalaiset jäätanssin olympiamitalistit 30 vuoteen. Parin nykyinen valmentaja on Natalja Linitšuk.


title: Amory Lovins

text: Amory B. Lovins (s. 13. marraskuuta 1947 Washington, DC) on yhdysvaltalainen fyysikko ja energiatehokkuuden asiantuntija sekä yksi Rocky Mountain Instituten perustajista ja sen päätutkija.


title: Amory Lovins

text: Lovinsia on sanottu yhdeksi kestävän energian tulevaisuuden tehokkaimmista puolestapuhujista ja tunnetuimmaksi vapaa-ajattelijaksi energia- ja ympäristöpolitiikan alalla.


title: Amory Lovins

text: Lovinsin mukaan ydinvoimaa ei tarvita ilmaston lämpenemisen ehkäisyyn. Päinvastoin, hänen mukaansa ydinvoimainvestoinnit vähentävät ja hidastavat ilmastonsuojelua: dollari investoituna energiatehokkuuteen ja mikrovoimaan on 20–40 kertaa ydinvoimaa tehokkaampaa ilmastonsuojelua.


title: Amory Lovins

text: Lovins kasvoi Yhdysvaltain itärannikolla. Hän syntyi Washingtonissa ja kävi kansakouluja Massachusettsin Amherstissa. Hän harkitsi konserttipianistin uraa mutta valitsi uran tutkivana fyysikkona.


title: Amory Lovins

text: Lovins aloitti opinnot Harvardin yliopistossa vuonna 1964 suoritettuaan suurimman osan fysiikan opinnoista jo etukäteen. Harvardissa hän osallistui Nobel-palkitun fyysikon Edward Purcellin järjestämälle seminaarikurssille, joka Lovinsin mukaan "oli avoin kaikille Lovins-nimisille fukseille".


title: Amory Lovins

text: Lovins keskeytti opinnot toisen vuoden alussa. Vahvistaakseen polviaan hän ryhtyi vuorikiipeilijäksi. Tämä harrastus vahvisti myös hänen kiinnostustaan ympäristöasioihin.


title: Amory Lovins

text: Lovins palasi Harvardiin vuonna 1966 mutta keskeytti opiskelun pysyvästi toisen vuoden jälkeen. Hän piti kovasti opiskelutovereistaan ja eräistä opettajistaan, mutta suhtautui välinpitämättömästi opetussuunnitelmaan ja kieltäytyi keskittymästä millekään alalle. Hän opiskeli suullista kertomusperinnettä ja perustuslakia; häntä kiinnostivat myös kemia, fysiikka, kielitiede, oikeustiede, lääketiede, pianonsoitto ja säveltäminen. Hän arveli tuolloin, että maailmassa oli liikaa erityisasiantuntijoita, ja hän halusi itse olla yleistietäjä.


title: Amory Lovins

text: Vuonna 1967 Lovins siirtyi Oxfordin Magdalen Collegeen, jossa hän sai luvan opiskella useita aineita. Kahden vuoden kuluttua hänestä tuli Oxfordin Merton Collegen opettaja.


title: Amory Lovins

text: 21-vuotiaana hän oli nuorin Oxfordin opettajakunnan jäsen 400 vuoteen. Koska Lovins oli jo opettaja, Oxford myönsi hänelle vuonna 1971 erikoispäätöksellä M.A.:n, mutta alempi korkeakoulututkinto puuttuu häneltä edelleen.


title: Amory Lovins

text: Lovinsin kiinnostus suuntautui energiapolitiikkaan, mutta yliopisto vastusti Lovinsin pyrkimyksiä, sillä tuolloin elettiin aikaa ennen öljykriisiä. Kiistan seurauksena Lovins lähti yliopistosta.


title: Amory Lovins

text: Vuonna 1971 Lovins kirjoitti ja valokuvasi kirjaa, joka käsitteli uhanalaista kansallispuistoa Walesissa. Aiheeseen liittyi RTZ-kaivosyhtiön kuparikaivoshanke. Kirjan toimeksianto tuli Maan ystävien puheenjohtajalta David Browerilta, Lovinsin mukaan "1900-luvun merkittävimmältä luonnonsuojelijalta". Hanke oli menestyksekäs.


title: Amory Lovins

text: Lovins meni lopulta täysipäiväisesti Maan ystävien palvelukseen. Hän asui Lontoossa ja toimi Yhdysvalloissa käydessään vuorikiipeilyoppaana New Hampshiressä.


title: Amory Lovins

text: Tuolloin hän epäili ääneen David Browerille, että oli ehkä järjetöntä olettaa heidän lobbauksensa tai ympäristöliikkeen yleensä voittavan yhteiskunnalliset ja poliittiset viivästykset tarpeeksi nopeasti. Brower vastasi: "Mutta Amory, eiväthän järkevät ihmiset ole koskaan tehneet mitään."


title: Amory Lovins

text: 1970-luvun alkupuolella Lovins toi esille huolensa ilmastonmuutoksen vaikutuksista, mutta hänet jätettiin vaille huomiota.


title: Amory Lovins

text: Ensimmäisen kerran Lovins herätti kiinnostusta 1970-luvun puolivälissä ennustaessaan, että ydinvoima on tuhoon tuomittu rakennuskustannusten nousun vuoksi.


title: Amory Lovins

text: Hänen mainettaan vahvisti Foreign Affairs -lehden julkaisema vaikuttava artikkeli "Energy Strategy: The Road Not Taken?". Artikkeli ilmestyi vuosikymmenensä energiakriisien ja muiden ahdistuksen aiheiden huippuhetkellä. Siinä 28-vuotias Lovins esitti maansa energiantarpeen täyttämistä energiatehokkuudella ja uusiutuvilla energiamuodoilla keskitettyjen voimalaitosten, kuten ydinvoimaloiden, rakentamisen sijaan. Artikkelin mukaan energiapulaa tulisi ratkoa analysoimalla energian käyttöä: kuka tarvitsee, miten paljon, millaista energiaa, mihin tarkoitukseen ja miten pitkään. Tarpeet olisi yhdistettävä kaikkein sopivimpiin lähteisiin. Siten energiatehokkuus ja uusiutuvat lähteet voisivat täyttää maan nykyiset ja tulevat energiatarpeet. Artikkelin mukaan fossiilisista polttoaineista voitaisiin luopua kolmessa vuosikymmenessä ilman kustannuksia. Vaihtoehtonsa eduiksi Lovins nimesi ydinaseiden leviämisen estämisen, joka hänen mukaansa muuttuisi myöhemmin mahdottomaksi.


title: Amory Lovins

text:
Vaikka suunnitelma oli vedenpitävä, se kuulosti valtaapitävien korvissa naiivilta ja epärealistiselta.
Energiateollisuus ja poliittiset vallanpitäjät hyökkäsivät Lovinsia vastaan säälimättömästi ja hänen ehdottamansa vaihtoehtoinen “pehmeä polku” ulos energiakriisistä ohitettiin. Yleisen käsityksen mukaan energia ja talous kasvoivat yhdessä ja muun kuvitteleminen olisi vaarallisen ymmärtämätöntä.


title: Amory Lovins

text: Vuonna 1984 Lovins oli tarkistanut kantaansa: pehmeät teknologiat eivät pystyisikään kattamaan USA:n, vaan sen ja lisäksi Kanadan, Britannian, Ranskan, Länsi-Saksan, Ruotsin, Tanskan ja Japanin kaiken energiantarpeen.


title: Amory Lovins

text: Historia osoitti Lovinsin näkemyksen oikeaksi: Korkeiden hintojen sekä tehokkuuteen ja säästöön kannustavan politiikan seurauksena Yhdysvaltojen taloudellinen tuotanto erkani energiankäytöstä öljykriisin jälkimainingeissa, ajamatta maata köyhyyteen. Näin Lovinsin väite kasvun ja ympäristön yhteensovittamisesta tuli todistettua. "Economist"-lehden mukaan tämän kokemuksen jälkeen liike-elämän ja politiikan johtajien on ollut kunniallista puhua energiatehokkuudesta.


title: Amory Lovins

text: Vuoteen 1978 mennessä Lovins oli julkaissut kuusi kirjaa, konsultoinut laajasti eri aloilla ja toimi omien sanojensa mukaan "energia-asioissa noin 15 maassa yhdistäjänä, lobbaajana, ja viidakkopuhelinten ristiinkytkijänä". Hän selitti monimutkaisia aiheita yksinkertaisesti ja tarvittaessa monimutkaisesti, humoristisesti tai rahoituksen näkökulmasta. Hän muisti suunnattoman määrän teknistä tietoa ja käytti taskulaskinta kuin toiset kirjoituskonetta. Hän lähestyi vastapuoltaan tavalla, jota hänen vaimonsa kutsui "aikido-politiikaksi": lämpimästi, myönteisesti ja yhteistyöhön taipuvaisesti.


title: Amory Lovins

text: Näihin aikoihin Lovins väitti, että Pohjois-Amerikalla oli liikaa energiaa; että vesi-ydin-hiilisähköinen voimaverkko oli typerä, vaarallinen, tuhlaavainen, usein tarpeeton ja sai valtavia tukiaisia; ja että ydinvoiman rauhanomaiset käyttötarkoitukset olivat vain pöhöttyneen sotakoneiston naamio.


title: Amory Lovins

text: Lovins kuvaili kaukonäköisesti suuria voimalaitoksia ja sähköverkostoa hauraaksi rakenteeksi, joka olisi altis terrorismille ja sähkökatkoksille. Hänen ennustuksensa osoittautuivat tuolloista vallitsevaa näkemystä oikeammaksi. Nykyäänkin hän puolustaa hajautettua mikrovoimaa.


title: Amory Lovins

text:
Amory Lovins avioitui 1979 L. Hunter Lovinsin kanssa intiaanien hikimajassa. L. Hunter Lovins, omaa sukua Sheldon, on juristi, yhteiskuntatieteilijä, metsänhoitaja ja organisoija.
Häitä seuranneiden viiden vuoden aikana Lovinsit olivat harvoin erossa toisistaan. Työskennellessään energiapolitiikan alalla he toimivat toisiaan täydentävänä joukkueena. Molempien työhön kuului puheiden pitämistä, opettamista, kirjoittamista, todistamista ja konsultointia. Amory puhui energiasta ja kunnallistekniikasta; Hunter vedenkäytöstä ja yhteisöistä. Erään toimittajan vaikutelma oli, että Amoryn olemus oli rauhallinen kuin buddhalaisella ja
Hunter oli näistä kahdesta raisumpi.


title: Amory Lovins

text: Lovinsit asuivat erillään vuodesta 1989 lähtien ja avioero astui voimaan 1999.


title: Amory Lovins

text: Toisen avioliittonsa Amory Lovins solmi vuonna 2007 Judy Hillin kanssa. Judy Hill Lovins on luontovalokuvaaja, gallerianpitäjä ja yritysten taiteellinen neuvonantaja. Judy Hill syntyi Coloradossa 1945 ja kasvoi Oregonissa. Hän opiskeli liiketaloutta Oregonin valtionyliopistossa. Hänellä on kaksi poikaa. Hän asuu Aspenissa.


title: Amory Lovins

text: Rocky Mountain Institute on voittoa tuottamaton tutkimus- ja konsulttiyritys. Se perustettiin vuonna 1982 "vaalimaan voimavarojen tehokasta ja kestävää käyttöä".


title: Amory Lovins

text: Lovinsin mukaan laitoksessa havaittiin, että kehittyneen teknologian, markkinavoimien luovan käytön, aikidon periaatteella toimivan politiikan ja yhteisön toiminnan organisoinnin yhdistäminen ratkaisi useita ongelmia samalla kerralla synnyttämättä lisäongelmia ja suojeli ympäristöä taloudellisesti tuottavasti.


title: Amory Lovins

text: Lovins toimi RMI:n toimitusjohtajana vuoteen 2007. Nykyään hän on instituutin päätutkija ja puheenjohtaja.


title: Amory Lovins

text:
Amory Lovins on puhunut resurssienkäytön tehokkuuden, energiainnovaatioiden ja holistisen suunnittelun puolesta liki neljä vuosikymmentä.
Hän on ollut vieraileva professori ja luennoija vuodesta 1978 lähtien seuraavissa oppilaitoksissa: Kalifornian yliopisto Berkeleyn ja Riversiden kampuksilla;
University of British Columbia; Dartmouth College; University of Colorado at Boulder; St. Gallenin yliopisto (Sveitsi); Pekingin yliopisto (Peking); Stanfordin yliopisto.


title: Amory Lovins

text: Hän on toiminut yritysten ja viranomaisten neuvonantajana eri puolilla maailmaa yli 30 vuotta. Hän on luennoinut Yhdysvaltain armeijan oppilaitoksissa ja tehnyt työtä ydinaseiden leviämisen estämiseksi, mutta ennen kaikkea hän on tehnyt energiankäyttöä ja -säästöä koskevaa tutkimustyötä. Hänen Yhdysvaltojen armeijalle tekemänsä työn näkökulma kattaa maanpuolustuksen ja konfliktinehkäisyn, mutta kohdistuu myös rahan ja sähkön säästöön laivaston risteilijällä.


title: Amory Lovins

text: Lovinsin uskottavuus yritysmaailmassa perustuu ensinnäkin niihin teknisiin ratkaisuihin, jotka säästävät yrityksen taloudellisia voimavaroja. Uskottavuuden varsinainen perusta on kuitenkin hänen kykynsä sovittaa useiden alojen näkemyksiä yhteen uudeksi, ravistelevaksi näkökulmaksi. Lovinsin johtopäätökset perustuvat tarkkoihin tutkimuksiin ja laskelmiin. Pyrkimys energian tehokkaaseen hyödyntämiseen tuottaa yllättäviä ja poikkeuksellisia johtopäätöksiä. Hänen analyysinsa osoittavat, että energiatehokkuuteen sijoittaminen on edullisempaa kuin riippuvuus fossiilisista ja ydinpolttoaineista.


title: Amory Lovins

text:
Lovins on Rocky Mountain Instituten päätutkija ja puheenjohtaja.
Vuodesta 1990 lähtien Lovins on johtanut viisinkertaisesti nykyistä tehokkaamman auton kehitystyötä ja vetytalouteen siirtymisen strategian kehitystä. Lovins on komposiittimateriaaliyhtiö "Fiberforgen" puheenjohtaja.


title: Amory Lovins

text: Lovins asuu Coloradossa Old Snowmass -nimisellä paikkakunnalla sijaitsevalla vuorella. Hän matkustaa jatkuvasti konsultin, opettajan ja neuvonantajan tehtävissä. Hän tekee sadan tunnin työviikkoja eikä enää ehdi harrastaa musiikkia, runoja, squashia tai luontovalokuvausta.


title: Amory Lovins

text: Lovinsin elämäntyö käsittelee energiatehokkuutta ja uusiutuvia energianlähteitä. Lovins ärsyyntyy, kun häntä kutsutaan ympäristönsuojelijaksi ja sanoo edistävänsä “eleganttia säästäväisyyttä”. Sen kannattavuus on Lovinsin työssä keskeinen ajatus.


title: Amory Lovins

text: Lovinsin mukaan energiaongelma nähtiin 1970-luvulla pulana tuotannosta. Hän kertoo ymmärtäneensä vuonna 1976, että energiaongelma ei olekaan se, mistä löydettäisiin enemmän kaikenlaista energiaa. Kukaan ei todellisuudessa halua tynnyreittäin mustaa mönjää, vaan sen avulla tuotettuja "palveluita", kuten lämmintä suihkuvettä ja lämmintä ruokaa. Siten voidaankin kysyä: paljonko näiden tehtävien täyttämiseksi tarvitaan energiaa; millaista, missä mittakaavassa; ja mistä se saadaan edullisimmin?


title: Amory Lovins

text: Energia tarvitaan välttämättä sähkön muodossa vain murto-osaan kaikista energian käyttökohteista, mutta sitä tuhlataan tätä useampiin, vaikka se on korkealuokkaista ja kallisarvoista.


title: Amory Lovins

text: Lovinsin mukaan useimmat ympäristöongelmat ja monet kehityksen ja turvallisuuden haasteet aiheutuvat energian ylikäytöstä ja väärinkäytöstä. Energiankäyttöä tutkimalla voidaan oppia ratkaisemaan myös muita ongelmia, esimerkiksi vesipulaa. Energiatehokkuuden avulla voitaisiin välttää sotia. Ilmasto-ongelma olisi jo voitu ratkaista energiansäästöllä.


title: Amory Lovins

text: Vuonna 1984 Lovins väitti, että olisi mahdollista kaksinkertaistaa yhdysvaltalaisten suihkulentokoneiden ja teollisuuden sähkömoottoreiden tehokkuus; kolminkertaistaa teräsvalimoiden tehokkuus; nelinkertaistaa kodinkoneiden ja valaistuksen tehokkuus ja viisinkertaistaa autojen tehokkuus.


title: Amory Lovins

text: Amory ja Hunter Lovinsin yhdessä Ernst von Weizsackerin kanssa kirjoittama kirja "Factor Four" (1997) esittää, että vaivattomin tie kestävään kehitykseen olisi energiatehokkuuden nelinkertaistaminen – toisin sanoen tuotannon kaksinkertaistaminen ja resurssienkäytön puolittaminen, eli kaikkien nykyisten tulosten saavuttaminen neljäsosalla nykyisin käytetystä energiasta. Kirjan mukaan tähän kyettäisiin jo nykyisellä taitotiedolla ja teknologialla. Kirja esitteli käytännöllisiä ja usein rahallisesti tuottoisia tapoja tämän päämäärän tavoittamiseksi eri aloilla. Useissa esimerkkitapauksista saavutettiin nelinkertaista suurempi parannus.


title: Amory Lovins

text: Ajoneuvojen keskimääräisten kulutuslukemien parantaminen niin, että auto kulkisi 1,148 km pitempään litralla vastaisi kaiken Persianlahdelta Yhdysvaltoihin tuotavan öljyn määrää.


title: Amory Lovins

text: Lovins laskee, että vuosina 1995-2005 Yhdysvaltojen uusista energiapalveluista yli 3/4 ei ollut seurausta uudesta tuotannosta vaan tehokkuuden kohtentamisesta.


title: Amory Lovins

text: Vipuvaikutus saa aikaan suurempia säästöjä energiantuotannon alkulähteillä. Negawatin voima piilee siinä, että kun yhden yksikön energiaa säästää käyttöpaikassa, kerrannaisvaikutus heijastuu takaisin ja säästää 2–4 yksikköä energiaa sen tuotantopaikassa. Tavallisesti yhden käyttövalmiin sähköyksikön tuotantoon kulutetaan 3–4 yksikköä hiiltä, öljyä tai maakaasua – joten se, joka säästää yhden kilowattitunnin sähköä kotonaan saattaa säästää neljä kilowattituntia polttoainetta voimalaitoksella.


title: Amory Lovins

text: "Negawatti" on Amory Lovinsin tunnetuksi tekemä termi. Se tarkoittaa megawatteja, joita ei tarvita kulutusta vähentävien teknisten parannusten ansiosta. Termi sai alkunsa painovirheestä.


title: Amory Lovins

text:
Lovinsin mukaan "Yhdysvallat on "nega"barrelien Saudi-Arabia", koska Yhdysvallat voi säästää öljyä nopeammin kuin saudit voivat sitä myydä. "Jos kaikki maailmassa ajaisivat vetykennoautoilla, se vastaisi "nega"-OPECia".
"Kuvittele "nega"tehtäviä Persianlahdella."


title: Amory Lovins

text: Lovins on aina arvostanut markkinavoimia ja yrittäjyyttä. Hänen mukaansa markkinat kitkevät epäkäytännöllisiä teknologioita.


title: Amory Lovins

text: Lovinsin mukaan lähes kaikki, mitä kestävän kehityksen nimissä voisi haluta, on rahallisesti nykyistä käytäntöä tuottoisampaa.


title: Amory Lovins

text:
Yrittäjä voi saada talteen osan ekosysteemien tuottamasta, huomioimatta jätetystä arvosta samalla kun hän huolehtii ympäristöstä. Liiketoiminnan tuottoisaa harjoittamista luonnonvarojen suojelemisen ohessa Lovins kutsuu luonnonkapitalismin harjoittamiseksi.
Sen menetelmiä ovat mm.
Luonnon mukainen toiminta on Lovinsin mukaan kilpailuetu.


title: Amory Lovins

text:
On halvempaa säästää kuin ostaa polttoainetta. Useat suuret yritykset säästävät energiaa 6 % vuodessa ja saavat säästöhankkeista voittoa 2–3 vuoden jälkeen.
Uusiutuviin energianlähteisiin siirtyminen on järkevää ja tuottoisaa, minkä ansiosta yritykset voivat johtaa muutosta.


title: Amory Lovins

text: Energiansäästö ei tarkoita uhrauksia, päinvastoin elämänlaatu paranee. Tehokkaassa talossa on mukavampi asua, tehokkaassa valaistuksessa näkee paremmin ja kaikki näyttää paremmalta. Ruoka säilyy paremmin tehokkaassa pakastimessa. Tehokkaassa ja hyvin suunnitellussa toimitilassa työn tuottavuus kasvaa.


title: Amory Lovins

text: Koska ihmistyön osuus kustannuksista on suuri, pienetkin parannukset työn tuottavuudessa vaikuttavat suuresti yhtiön tulokseen. Paremmin suunnitellut rakennukset vaikuttavat myös tätä kautta. Parantunut valaistus voi lisätä myyntiä kaupoissa, tehostaa oppimista kouluissa ja edistää paranemista sairaaloissa. Nämä energiatehokkuuden myönteiset sivuvaikutukset ovat jopa satoja kertoja arvokkaampia kuin itse energiakustannusten aleneminen. Alentuneet kustannukset, tuottavuuden kasvu ja poissaolojen väheneminen voivat olla myös kilpailuetuja.


title: Amory Lovins

text: Johtajien tulisi tavoitella energiatehokkuutta aggressiivisesti, sillä se on keskeinen kilpailuedun lähde.


title: Amory Lovins

text: Lovinsin mukaan nykyaikainen henkilöauto on vuosisadan kestäneen kehitystyön jälkeenkin hävettävän tehoton. Henkilöauton polttoaineen energiasta 87 % haaskataan moottorissa, tyhjäkäynnissä, voimansiirrossa tai lisävarusteissa. 13 % energiasta päätyy pyöriin ja siitä puolet pelkästään lämmittää renkaita, tietä ja ilmaa. Todellisuudessa 6 % kiihdyttää autoa. 95 % kokonaispainosta on autoa, joten loppujen lopuksi vain 1 % käytetystä energiasta liikuttaa kuljettajaa.


title: Amory Lovins

text:
Lovins ehdottaa ratkaisuksi auton rakenteen mullistamista kolmen pääkohdan ohjelmalla.
Näin säästetään 70–80 % auton polttoaineesta samalla kun autosta tulee turvallisempi, urheilullisempi ja mukavampi.


title: Amory Lovins

text: Aikaisemmin on ajateltu, että energiansäästöön tarvittavat keveät autot ovat muita turvattomampia. Lovinsin mukaan autojen tulisi olla keveitä, koska paino on tuhoisaa ja tuhlaavaista – mutta samalla suhteellisen isokokoisia, koska se on mukavaa ja turvallista. Turvattomuutta aiheuttaa pieni koko yhdistettynä keveyteen.. Toteuttaminen onnistuu hiilikuidun kaltaisilla uudenaikaisilla komposiittimateriaaleilla, joista valmistettu auto voi olla teräksistä turvallisempi ja myös halvempi valmistaa.


title: Amory Lovins

text: Plug-in-hybridiauto voisi olla hyvä ratkaisu oikeissa olosuhteissa – lähinnä lyhyillä matkoilla – sillä se käyttää vaatimattoman määrän sähköä ja senkin yöaikaan.


title: Amory Lovins

text:
Vuonna 1991 Lovins alkoi kehittää autoa, jonka oli määrä alittaa 2,4 l/100 km bensiininkulutus.
Hypercar valmistui vuonna 2000. Kyseessä on sarjatuotantovalmis henkilöauton suunnitelma. Se on viiden hengen keskikokoinen kaupunkimaasturi, joka painaa vain 857 kg. Se kuluttaa 3,6 l/100 km bensiinihybridinä tai 2,2 l/100 km vetykäyttöisenä.


title: Amory Lovins

text:
Lovinsin mukaan Yhdysvaltojen tulisi luopua öljyn käytöstä kokonaan. Lovins luettelee tähän useita taloudellisia ja turvallisuuteen liittyviä sekä moraalisia syitä, esimerkiksi: Öljyn saatavuus on epävarmaa; armeijan käyttö öljynsaannin turvaamiseen on sopimatonta ja kuluttavaa; öljyn tavoittelu vaikuttaa kansainväliseen poliittiseen asetelmaan ja Yhdysvaltojen omaan uskottavuuteen; öljyn myyntivoitto kustantaa poliittista epävakautta; öljyn hinta on epävakaa; öljy saattaa loppua; sen käyttö vaarantaa ympäristön ja ilmaston. Öljyn käyttö aiheuttaa kauppavajetta, kustannuksia sotilaallisessa valmistautumisessa sekä työpaikkojen menetyksiä. Öljystä luovuttaessa sen tuonti lakkaisi vaikuttamasta Yhdysvaltojen ulkopolitiikkaan. Se saattaisi edistää ympäristösopimusten neuvotteluja.
Yhdysvaltojen öljyntarpeen vähentäminen olisi eduksi myös kehitysmaille, jotka nykyään velkaantuvat ostaessaan öljyä, jonka hinta on noussut Yhdysvaltojen suuren kysynnän takia.


title: Amory Lovins

text: Puolet öljyn kulutuksesta voitaisiin säästää; jäljelle jäävä puoli voitaisiin korvata biopolttoaineilla ja maakaasulla. Näin säästettäisiin 70 miljardia dollaria vuodessa. Tämä vaatisi suuria investointeja kuljetusalan uudistamiseen ja biopolttoaineteollisuuden rakentamiseen. Toisaalta se tuottaisi maaseudulle miljoona työpaikkaa ja säilyttäisi yhtä monta nykyisellään uhattua työpaikkaa autoteollisuudessa.


title: Amory Lovins

text: Toteutustapoja on useita. Hallitus voi helpottaa muutosta eri tavoin:


title: Amory Lovins

text: Näitä keinoja käyttämällä Yhdysvallat voi Lovinsin mukaan olla öljytön 2040-luvulla.


title: Amory Lovins

text: Tarvittavasta muutosvauhdista on aiempi esimerkki: "Kun öljyn kulutukseen viimeksi kiinnitettiin huomiota" – siis vuosina 1977–1985 – yhdysvaltalaisten autojen keskimääräiset kulutuslukemat paranivat 3,2 kilometrillä litraa kohden. Talous kasvoi 27 %, öljyn käyttö väheni 17 %, öljyn tuonti väheni 50 % ja tuonti Persianlahdelta väheni 87 %. Sitten öljyn hinta putosi takaisin ja palattiin entiseen. Mutta Lovins katsoo, että OPECin hinnoitteluvoima murtui vuosikymmenen ajaksi. Jos samaa rataa olisi jatkettu vielä vuoden verran, vuonna 1986 Persianlahdelta ei olisi tarvittu enää tippaakaan öljyä. Tai jos samaan vauhtiin olisi palattu vuonna 2001, kaiken Persianlahdelta tuotavan öljyn määrä olisi säästynyt vuoteen 2003 mennessä.


title: Amory Lovins

text: Lovins sanoo, että energiankäytön tehostamisen mahdollisuudet ovat nykyään niin monilukuiset, että öljyn kysyntä todennäköisesti laskee – samoin kuin kävi aikoinaan valasöljylle, joka korvattiin muilla menetelmillä ennen sen tyrehtymistä. Lovins uskoo suotuisan kehityksen kiihtyvän hänen kannattamiensa ajatusten levitessä. Lovins näkee uusiutuvien energiavarojen asteittain syrjäyttävän fossiiliset polttoaineet.


title: Amory Lovins

text: Suurin osa Yhdysvalloissa kulutetusta energiasta kuluu kuljetuksiin. Henkilöautoja kannattavampaa on säästää kuorma-autokuljetuksissa. Tekniset parannukset aerodynamiikassa, renkaissa, moottorissa ja voimansiirrossa sekä painonsäästössä voivat kaksinkertaistaa tehokkuuden. Toimintatapoja muuttamalla tehokkuus voitaisiin liki kolminkertaistaa. Lovins ennustaa voittojen kaksinkertaistuvan samalla.


title: Amory Lovins

text: RMI on työskennellyt maan suurimman vähittäismyyjän kanssa tehokkaampien kuorma-autojen kehittämiseksi ja laajentaa toimintaansa muualle kuljetusalalle.


title: Amory Lovins

text: Boeingin Dreamliner on rakennettu puoliksi hiilikuidusta. Se todistaa, että lentoliikenteen polttoaineesta 20 % voidaan säästää ilmaiseksi. Seuraava lentokoneiden sukupolvi säästänee noin puolet energiasta. Mutta niin sanottu blended wing -tyyppinen lentokone sisäänrakennetuilla moottoreilla saavuttaisi jo kolminkertaisen tehokkuuden samaan tai entistä alempaan hintaan.


title: Amory Lovins

text: Tulevaisuudessa on mahdollista siirtyä kaikissa liikennevälineissä – lentokoneet mukaan luettuina – sähkön ja vedyn käyttöön, tuottoisasti ja turvallisesti, samalla moninkertaistaen tehokkuuden.


title: Amory Lovins

text: Lovinsin mukaan uusi ydinvoima maksaa kilowattituntia kohden kaksi kertaa niin paljon kuin tuulivoima, 5–10 kertaa niin paljon kuin sähkön ja lämmön yhteistuotanto maakaasusta, 3–30 kertaa niin paljon kuin sähkön käytön tehostaminen. Pienikokoiset ydinvoimalaitokset ovat vieläkin kalliimpia.


title: Amory Lovins

text: Lovinsin mukaan ydinenergiateollisuus on kuollut kaikkialla siellä, missä energiasektoria hallitsevat markkinavoimat. Suurten tukitoimien ansiosta ydinvoima edelleen kituuttaa joissakin keskusjohtoisissa järjestelmissä – kuten Venäjä, Kiina, Japani, Ranska, Taiwan ja Etelä-Korea – aivan muista kuin taloudellisista syistä. Mitä enemmän kilpailua on, sitä selvemmin kalliit ydinvoimalat näyttävät kilpailun häviäjiltä.


title: Amory Lovins

text: Yhdenkään uuden ydinvoimalahankkeen eteen ei ole uhrattu penniäkään yksityistä pääomaa. Lovinsin mukaan uusien ydinvoimaloiden rakentaminen ei ole houkutteleva sijoituskohde. Valtion tukeminakaan ydinvoimalat eivät kiinnosta rahoittajia. Sijoittajat ovat huomanneet ydinvoiman korkeammat kustannukset ja rahalliset riskit. Ydinvoimateollisuuden on vaikea saada yhtäkään uutta tilausta.


title: Amory Lovins

text: Uuden sukupolven reaktoreille luvatut alhaiset kustannukset eivät ole toteutuneet. Esimerkiksi Suomen uusi voimala on myöhässä, se on vaikeuksissa turvallisuusviranomaisten kanssa ja on ylittänyt budjettinsa useilla miljardeilla euroilla.


title: Amory Lovins

text: Uusia ydinvoimaloita voidaan rakentaa ainoastaan, koska vaihtoehtojen määrää on rajattu, koska taloudellista puolta ei ole ymmärretty, tai koska kyse on ideologiasta tai ydinvoimateollisuuden tukiaisesta.


title: Amory Lovins

text:
Ydinvoiman rakentaminen on myös kymmeniä kertoja hitaampaa kuin energiatehokkuus ja mikrovoima. Ydinenergia-alan elpyminen on pelkkä illuusio. Kiinalla on maailman korkeimmat tavoitteet ydinvoiman suhteen, mutta siellä hajautettu uusioenergia kasvaa seitsemän kertaa ydinvoimaa nopeammin
Kiinan kunnianhimoisimpienkin ydinvoimatavoitteiden toteutuminen tarkoittaisi sitä, että vain 10 % suljettavista voimaloista korvataan.


title: Amory Lovins

text: Sen sijaan ydinvoima voi olla käyttökelpoinen merillä: työntövoimana sukellusveneissä ja lentotukialuksissa, joissa muut tavoitteet ovat tärkeämpiä kuin kustannustehokkuus.


title: Amory Lovins

text:
Kustannukset:
Ydinvoimala on halpa käyttää ja kallis rakentaa, mutta sekä käyttö että rakentaminen kallistuvat. Ydinvoimalan kokonaiskustannukset ylittävät jo nyt hiili- ja kaasuvoimaloiden sekä suurten tuulivoimaloiden kustannukset. Hinta nousee, koska rakennusmateriaalien hinta nousee ja koska voimaloiden rakentajien ja ylläpitäjien taito rapistuu.


title: Amory Lovins

text:
Ilmastovaikutus:
Vaikka ydinvoima tuottaa energiaa vähäisin hiilidioksidipäästöin, samaan tulokseen päästäisiin halvemmalla ja nopeammin. Ydinvoimaan sijoittaminen on jopa vahingollista.
Jos summa rahaa käytetään ydinvoimaan energiatehokkuuden sijaan, ilmaston lämpeneminen pahenee enemmän kuin jos sama raha sijoitettaisiin uuden hiilivoimalan rakentamiseen.


title: Amory Lovins

text: Jos sijoittaa ydinvoimalaan eikä tehokkuuteen tai mikrovoimaan, rahallaan saa vähemmän ratkaisuja ilmasto-ongelmaan ja vuodessa saa aikaiseksi vähemmän ratkaisuja. Siten sijoittaja tulee vähentäneeksi ja taannuttaneeksi ilmaston suojelua..


title: Amory Lovins

text: Ydinvoima on niin kallista, että sillä saa noin 1,5–11 kertaa vähemmän hiilivähennyksiä euroa kohden kuin kilpailevilla tekniikoilla.


title: Amory Lovins

text:
Luotettavuus:
Yhdysvaltalaisista ydinvoimaloista 21 % on suljettu ennen aikojaan epäluotettavuuden tai kustannusten takia. Laitoksista 27 % on ollut ainakin vuoden ajan pois toiminnasta yhteen menoon. Luotettavimmatkin ydinvoimalat joudutaan toisinaan sulkemaan huoltotoimenpiteiden takia. Keskimääräinen suuri poissaolo kesti 36 päivää ja tapahtui aina 17 kuukauden välein Ydinvoimalan sammutus on nopea mutta uudelleenkäynnistäminen hidasta, mistä aiheutuu sähköpulaa. Keskitetyn tuotannon tavoin ydinvoima on altis voimalinjojen häiriöille, joista lähes kaikki sähkökatkokset johtuvat. Usein ydinvoimalat rikkoutuvat samaan aikaan, ennustamattomasti ja pitkäksi aikaa kerrallaan. Tepcon vuoden 2003–2004 sammutus sulki sen kaikki 17 yksikköä moneksi kuukaudeksi.


title: Amory Lovins

text:
Rahoitusriski:
Ydinvoimalat ovat kalliita. Koska ydinvoimaloihin ei saa rahoitusta muualta, sitä on hankittava veronmaksajilta. Yhdysvalloissa ydinvoimateollisuus on saanut verorahaa, säädösten löyhennyksiä ja lainan takauksia, mutta ei tuettunakaan pysty kilpailemaan parempien vaihtoehtojen kanssa.


title: Amory Lovins

text:
Markkinamenestys:
Mikrovoimalat sekä uusiovoima ovat ohittaneet ydinvoiman energian tuotannossa. Vuosina 2004–2007 energiantuotannon lisäyksistä vain 2 % oli ydinvoimaa, kun 28 % tuli mikrovoimaloista. Lovinsin mukaan mikrovoima tuottaa kuudenneksen maailman "sähköstä" samalla kun mikrovoima ja energiansäästö tuottavat puolet maailman "energiapalveluista".


title: Amory Lovins

text:
Rakennusnopeus:
Pienvoimalat ja jopa suuret tuulivoimapuistot ovat ydinvoimaloita nopeampia. Mikrovoima kasvaa 18 kertaa ydinvoimaa nopeammin. Tulevaisuudessa energiansäästö ja pienvoimalat pystyvät tuottamaan kaiken tarvittavan energian.


title: Amory Lovins

text:
Ydinaseet:
Ydinvoimaloihin käytettävät materiaalit, välineet ja taitotieto edistävät ydinaseiden tuotantoa. Halvempien energiaratkaisujen käyttö tekisi ydinaseiden levittämisestä vaikeampaa ja näkyvämpää. Ydinaseiden kehittämisestä epäillyt valtiot eivät enää voisi väittää tekevänsä pelkästään sähköä, sillä ainoa selitys ydinvoimasta kiinnostumiselle olisi sen sotilaskäyttö.


title: Amory Lovins

text: Hajautettu tuotanto on nopeaa, ketterää, nopeasti kehittyvää, yhä halpenevaa, pääomasijoittajien hyväksymää, ulkomaantuonnista riippumatonta – juuri päinvastoin kuin ydinvoima.


title: Amory Lovins

text: Mikrovoima on "The Economistin" käyttämä ja WADE:n määrittelemä termi, ja se tarkoittaa: 1. ei kaukaisella laitoksella, vaan asiakkaan luona tapahtuvaa sähkön tuotantoa, yleensä yhdistettyä sähköntuotantoa ja hukkalämmön talteenottoa (CHP) 2. hajautettuja uudistuvia energianlähteitä – kaikki uusiutuvat lähteet lukuun ottamatta 10 MW suurempia padottuja vesivoimaloita. Mikrovoima sisältää mm. tuulivoimalapuistoja, höyryturbiineja sekä 10 megawattia suurempia laitoksia aina 180 megawattiin asti, jos ne eivät ole vesivoimaloita.


title: Amory Lovins

text: Mikrovoiman maailmanlaajuinen kapasiteetti ylitti ydinvoiman kapasiteetin vuonna 2002, ja sen vuotuinen tuotanto ylitti ydinvoiman tuotannon 2006. Vuonna 2005 mikrovoima tuotti 32 % maailman uudesta sähköstä ja 16 % maailman kaikesta sähköstä; samana vuonna ydinvoima tuotti 8 % uudesta ja 16 % kaikesta sähköstä.


title: Amory Lovins

text: Negawatit ovat lähes yhtä suosittu ratkaisu ja maksavat vielä vähemmän.


title: Amory Lovins

text:
Kustannukset:
Lämmön ja sähkön yhteistuotanto sekä energiatehokkuus eivät ole alttiita sähköverkon hävikille ja kustannuksille. Energiankäytön tehokkuus tuottaa samat palvelut vähemmällä hiilidioksidilla ja myös halvemmalla – energian säästön hinta voi olla jopa negatiivinen. Tuulivoima, energian yhteistuotanto ja energiatehokkuus ovat ydin- ja fossiilivoimaloita halvempia, ja ero niihin kasvaa uusien teknologioiden kypsyessä.
Negawatit maksavat parhaimmillaan kymmenesosan ydinvoiman hinnasta ja halpenevat edelleen.


title: Amory Lovins

text:
Ilmastovaikutus:
Tuulivoima, yhteistuotanto ja energian säästö ovat parempia vaihtoehtoja. Mikrovoiman ja "negawattien" valitseminen ydinvoiman sijaan antaa 2–11 kertaa enemmän hiilen vähennystä rahaa kohden ja sen saa aikaan nopeammin.
Selvä enemmistö maailman yhteistuotannosta pyörii kaasulla, mutta kaasu on kivihiiltä vähähiilisempää ja mikrovoimalayksikkö on erillistä laitosta tehokkaampi, joten loppujen lopuksi hiiltä säästyy.


title: Amory Lovins

text:
Luotettavuus:
Monimuotoinen hajautettu tuotanto on luotettavampaa. Hajautetut generaattorit eivät rikkoudu kaikki kerralla, ja ne voivat ohittaa sähköverkoston, jossa lähes kaikki sähkökatkokset saavat alkunsa. Tuuliturbiiniyksiköt tuottavat sähköä ~98–99 % ajasta; pitkä tauko tuotannossa kestää vain pari päivää; eivätkä ne ole samanaikaisesti poissa päältä. Tuulen ja auringonvalon saatavuutta ei nykyään pidetä merkittävänä ongelmana. Tuulivoiman saatavuuden puolesta puhuu kokemukseen perustuva ja tutkittu tieto.


title: Amory Lovins

text:
Biomassaan, vuorovesiin, aaltoihin ja maalämpöön perustuva energiatuotanto toimii yölläkin. Aurinkovoiman ja tuulenkaan saatavuus ei ole ongelma, jos siihen varaudutaan muutamalla eri keinolla:
Lisäksi suurinta kysyntää voidaan automaattisesti ja huomaamattomasti rajoittaa hetkeksi, kun tarjontaa ei ole saatavilla. Sähköä voidaan myös varastoida paineilman muodossa.


title: Amory Lovins

text:
Markkinamenestys:
Vaikka hajautettuja energiamuotoja tuetaan vähemmän ja niitä väitetään epäkäytännöllisiksi, epätaloudellisiksi ja vähäpätöisiksi, ne tuottavat maailmanlaajuisesti enemmän energiaa kuin ydinvoima; kasvavat kymmeniä kertoja nopeammin; ja niillä on kymmeniä kertoja suurempi markkinaosuus kuin ydinvoimalla.


title: Amory Lovins

text:
Vuonna 2005 maailmassa lisättiin mikrovoiman kapasiteettiä 41 gigawattia; samaan aikaan ydinvoimaa lisättiiin 3,7 gigawattia.
Vuonna 2006 mikrovoima kasvoi 43-58 GW ja ylitti ydinvoiman tuotannon; samana vuonna ydinvoiman kapasiteetti kasvoi 1,44 GW, siis vähemmän kuin aurinkosähkön tai tuulivoiman. Tuulivoima on kasvanut 20–30 % vuosittain.


title: Amory Lovins

text:
Vuonna 2006 hajautetut uusioenergiamuodot saivat 56 miljardia dollaria yksityistä pääomaa, kun ydinvoima sai nolla.
Vuonna 2007 hajautetut uusioenegiamuodot saivat maailmanlaajuisesti 71 miljardia dollaria yksityistä pääomaa; ydinvoima ei saanut mitään.


title: Amory Lovins

text: Vuonna 2008 maailmassa investoitiin noin 98,8 mrd. € uusiutuviin energianlähteisiin, ohittaen ne 77,6 mrd. €, jotka maailmassa sijoitettiin fossiilisiin energianlähteisiin. Se on ensimmäinen kerta miltei sataan vuoteen.


title: Amory Lovins

text: Käytännössä maailman mikrovoiman rahoittaa yksityinen pääoma, mutta uusiin ydinvoimalahankkeisiin sitä ei ole sijoitettu penniäkään. Puhtaan energian yritykset hädin tuskin pysyvät omassa kasvussaan mukana, samalla kun ydinvoiman on vaikea saada yhtäkään tilausta. Mikrovoiman kärkimaa on Tanska, jossa sitä tuotettiin 53 % vuonna 2005. Kiinan hajautetun uusioenergian kapasiteetti oli vuonna 2006 seitsenkertainen ydinenergian kapasiteettiin verrattuna ja kasvoi seitsemän kertaa nopeammin.


title: Amory Lovins

text:
Potentiaali:
Useimmissa paikoissa on hädin tuskin raapaistu kannattavan tehokkuuden pintaa. Vaikka yleensä oletetaan, että tuotto vähenee suhteessa panoksiin ja että tehokkuus on pian käytetty loppuun, todellisuudessa mahdolliset säästöt vain kasvavat ja halpenevat, koska teknologia paranee nopeammin kuin sitä käytetään. Kaikkein helpoimmat keinot ovat yhä käyttämättä, samalla kun uusia mahdollisuuksia tulee ulottuville.


title: Amory Lovins

text: Vuoden 2050 energiatavoitteet tullaan saavuttamaan 75-prosenttisesti tehokkuudella ja 25-prosenttisesti tarjonnalla.


title: Amory Lovins

text:
Yhdysvalloissa yhteistuotannolla voitaisiin tuottaa saman verran energiaa kuin ydinvoimalla tuotetaan nykyisin. Yhdysvalloissa olisi mahdollista tuottaa taloudellisesti noin 13–15-kertaisesti ydinvoiman nykyinen tuotanto energiatehokkuuden, yhteistuotannon ja hiilivoiman avulla ilman maankäytön rajoituksia ja luotettavuusongelmia, luoden samalla miljoonia uusia työpaikkoja.
Hiilikauppa tulee vahingoittamaan keskitettyjä energian tuottajia, kuten ydinvoimaloita, ja antamaan etua aurinkovoimalle, yhteistuotannolle ja tuulivoimalle.


title: Amory Lovins

text: Sähköyhtiöiden kohdalla tärkeintä olisi "irrottaa yhtiöiden voitot myyntimääristä". Tässä kuviossa yhtiöt saavat pitää pienen määrän asiakkaille tuottamistaan säästöistä. Yhtiöt siis saavat rahaa sähkölaskun pienentämisestä, eivät uuden sähkön myymisestä. Tämän puuttuminen on Lovinsin mukaan suurin este sähkön järkevälle käytölle.


title: Amory Lovins

text: Yhdysvaltain kongressi on tuhonnut oman maansa tuulivoimalateollisuuden ainakin kolme kertaa muuttelemalla verotusta vuodesta toiseen. Nykyään maahan tarvittavat turbiinit tuodaankin ulkomailta..


title: Amory Lovins

text: Yhdysvalloissa on voimassa vanhanaikaiset säännöt, jotka suosivat suuria pienten kustannuksella: tuotantoa tehokkuuden kustannuksella ja olemassa olevia tulokkaiden kustannuksella. Tämä selittää, miksi USA on kehityksestä jäljessä. Uusiutuvien energiamuotojen käyttöä haittaavat myös tahalliset markkinaesteet. Energiapolitiikkaan olisi vaikutettava osavaltioiden tasolla, koska liittovaltion energiapolitiikka on korruptoitunut. Omalla tasollaan Massachusettsin Cambridge, Texasin Austin, Coloradon Boulder, Pohjois-Carolinan Charlotte ja Vermontin osavaltio ovat kehittymässä energia-alan keskuksiksi.


title: Amory Lovins

text: Perinteisistä ympäristösäädöksistä on tulossa vanhanaikaisia. Ne koskevat vain niitä yrityksiä, jotka menevät joka tapauksessa nurin oman tehottomuutensa vuoksi. Markkinat toimivat luovemmin ja nopeammin kuin politiikka. Tarvitaan säädöksiä jotka tukevat yrityslogiikkaa.


title: Amory Lovins

text:
Lovins sanoo olevansa vapaiden markkinoiden ja markkinakilpailun kannattaja. Lovins tahtoo, että kaikkien energiamuotojen annetaan kilpailla reilusti ja oikeilla hinnoilla riippumatta siitä, onko niiden tyyppi säästö vai tuotanto; siitä mitä teknologiaa ne käyttävät; siitä miten suuria ne ovat; siitä missä ne ovat, ja riippumatta siitä, kuka ne omistaa. Siis päinvastoin kuin liittovaltion nykyinen energiapolitiikka sanelee. Ydinvoiman subventiot Yhdysvalloissa voivat olla jopa 13 miljardia dollaria voimalaa kohden, suunnilleen laitoksen koko hinnan. Jos politiikkaa tehtäisiin Lovinsin tapaan, sen seurauksena uusia ydinvoimaloita ei tilattaisi ja vanhoista luovuttaisiin, koska olisi halvempaa olla käyttämättä niitä.
Jos tavoitteena ei olisi energian vaan energiapalvelujen (kuten kylmien virvokkeiden ja kuumien suihkujen) turvaaminen, politiikasta voisi tulla teknologianeutraalia voimalaitoksia tukevan sijaan ja kuluttajien tarpeet voitaisiin täyttää halvemmalla kysyntää säätelemällä.


title: Amory Lovins

text: Hajautettu energiantuotanto voisi parantaa turvallisuutta. Keskitetyt voimalaitokset ovat haavoittuvia terroristi-iskuille.


title: Amory Lovins

text: Vety voisi tuottaa lämpöä ja sähköä koteihin ja toimistoihin sekä liikuttaa uudenlaisia autoja.


title: Amory Lovins

text: Lovins uskoo, että tulevaisuudessa ensisijainen polttoaine tullaan vaihtamaan öljystä vetyyn. Kysymys ei ole siitä tuleeko vetytalous, vaan siitä milloin se tulee. Neljä öljy-yhtiöiden puheenjohtajista ja useat suuret autonvalmistajat ovat sanoneet, että olemme öljytalouden loppuvaiheessa ja vetyaikakauden alussa.


title: Amory Lovins

text: Kokonaiset kansakunnat, jotka hyppäävät suoraan vetykäyttöisiin ajoneuvoihin, tulevat syrjäyttämään öljyn. Kiina voisi johtaa muutosta.


title: Amory Lovins

text: Fossiilisilla polttoaineilla toimivan talouden muuntaminen vetytaloudeksi on kannattavaa kaikille, myös öljy-yhtiöille. Vanhat sijoitukset öljyyn eivät ole ylitsepääsemättömän vahingollisia, sillä öljyriippuvaiset taloudet, kuten Meksiko ja Venäjä, tulevat ansaitsemaan enemmän öljystä saatavasta vedystä kuin öljystä itsestään.


title: Amory Lovins

text: Lovins pitää reformointia vedyn tuottamisessa vain välivaiheena. Vetyä voi tuottaa myös elektrolyysillä, joka kuitenkin maksaa enemmän – paitsi jos saatavilla on hyvin halpaa sähköä tai vety saadaan sivutuotteena. Luultavasti tuulivoima pystyisi tuottamaan tarpeeksi halpaa sähköä. Parempia tapoja kehitetään.


title: Amory Lovins

text: Lovinsin visiossa valtavat keskitetyt voimalaitokset antavat sijaa hajautetulle järjestelmälle, joka koostuu vetykennoista, jotka tuottavat sähköä sen käyttöpaikassa.


title: Amory Lovins

text: Ei ole alkujaankaan tarvetta rakentaa valtavaa vedyn jakeluverkostoa. Vetykennoja kannattaa levittää rakennuksissa ja ajoneuvoissa yhtenä kokonaisuutena, niin että kumpikin edistää toistaan.


title: Amory Lovins

text: Rakennukset käyttävät paljon sähköä. Niissä käytetään tietokoneita, joiden toimintavarmuus taataan kalliilla, meluisilla ja saastuttavilla varavoimaloilla. Niiden sijaan tällainen rakennus voi ottaa voiman lähteeksi maakaasulla toimivan reformaattorin ja vetykennon.


title: Amory Lovins

text: Rakennuksen reformaattori voi tuottaa enemmän vetyä kuin rakennuksessa tarvitaan, ja ylijäämä voidaan myydä työntekijöiden autoihin. Vetykennoja käyttävien rakennusten läheisyydessä työskenteleville ihmisille voisi vuokrata vetyautoja.


title: Amory Lovins

text: Kun autot ovat enimmän aikaa pysäköityinä, ne voivat pyörittää omia vetykennojaan ja tuottaa sähköä, jonka ne voivat myydä sähköverkkoon tai kyseiseen rakennukseen. Jokainen auto voi tuottaa 25–40 kilowattia sähköä – tarpeeksi useille tavallisille taloille. Parkkihalli maksaisi auton pysäköinnistä auton omistajalle.


title: Amory Lovins

text: Jos kaikki Yhdysvaltojen autot toimisivat vetykennoilla, ne voisivat tuottaa 6–12 kertaa niin paljon sähköä kuin Amerikan koko sähköverkostosta saadaan nykyään. Murto-osa siitä riittäisi korvaamaan kaikki hiili- ja ydinvoimalaitokset.


title: Amory Lovins

text: Jo nyt vetykennoilla toimii sata rakennusta: esimerkiksi Central Parkin poliisiasemalle vetykenno oli halvempi tapa, ja Omahan First National Bankin luottokorttiliikenteen sähkö tuotetaan ja taataan huippuluotettavasti niiden avulla.


title: Amory Lovins

text: Joidenkin mielestä vedyn valmistaminen reformaation kautta hiilivedyistä voi olla yhtä vahingollista kuin fossiilisten polttoaineiden käyttäminen, mutta Lovins väittää vastaan: vetykenno on monin verroin polttomoottoria tehokkaampi, ja tarkasteltaessa koko prosessia huomataan, että loppujen lopuksi vetykennoautolla voi matkustaa 40–67 % vähemmillä päästöillä.


title: Amory Lovins

text: Vetykenno kuljettaa autoa 2–3 kertaa niin tehokkaasti kuin bensamoottori, joten on väärin verrata vetyä muihin polttoaineisiin "energiayksikön" hinnalla. Sen sijaan kannattaa katsoa "tuotetun palvelun" hintaa: montako kilometriä sillä pääsee? Lovinsin mukaan bensiinillä käyvän auton polttoaine maksaa 3,10 senttiä/km ja reformoidulla vedyllä kulkevien autojen 1,55–2,17 senttiä/km.


title: Amory Lovins

text: Vetykennoteknologia helpottaisi myös asevoimien työtä. Esimerkiksi 70 tonnia painava M1 Abrams -panssarivaunu, joka kuluttaa 420 l/100km, ei pääse liikkumaan nopeasti, koska polttoaineentoimitukset eivät pysy sen perässä. Armeijan kiinnostus ultrakeveisiin ajoneuvoihin saattaa nopeuttaa vetyyn siirtymistä.


title: Amory Lovins

text: Lovins väittää, että energiatehokkuus heikensi Reaganin aikaisen tuotantokeskeisen politiikan perusteita. Energiatehokkuus eteni nopeasti ja sai siivunsa ensin. Kun tuotannon puolella lopulta saatiin aikaan lisäyksiä, oli jo myöhäistä. Ylituotanto romahdutti energian hinnat ja samalla uusioenergian tuotannon.


title: Amory Lovins

text: Lovinsin mukaan nykytilanteessa on yhtymäkohtia entiseen. Energian kallis hinta on johtanut tehokkuuden kohenemiseen: vuosina 1995-2005 Yhdysvaltojen uusista energiapelveluista yli 3/4 tuli tuotannon sijaan käytön tehokkuudesta. Samaan aikaan liittovaltio tukee uuden energian tuotantoa voimakkaasti. Lisäksi öljyn korkea hinta tulee Lovinsin mukaan laskemaan kysynnän vähentyessä.


title: Amory Lovins

text: Lovinsin mukaan uusioenergialle ei kuitenkaan käy nyt yhtä köpelösti, koska huomioon on otettava myös ilmastonmuutos ja energian saatavuus; koska teknisten innovaatioiden nopeus, voima ja monimuotoisuus on kasvanut; ja koska uusia innovaatioita rahoittaa valtion sijaan yksityinen pääoma.


title: Amory Lovins

text:
Vuodesta 1984: USA saa enemmän energiaa säästöistä kuin tuotannon lisäyksistä, vaikka investoinnit ja tukiaiset menivät lisäyksille.
"Pehmeät" energiamuodot menestyvät paremmin markkinoilla ja tuottavat enemmän kuin muut muodot, esimerkiksi ydinvoima. Uusiutuvat muodot kasvavat nopeimmin..


title: Amory Lovins

text:
On väitetty, ettei Lovins ota huomioon sitä, miten yritykset, valtio ja yhteiskunta vastustavat muutoksia.
Lovins vähättelee fossilisista energianlähteistä vieroittumisen vaikeuksia, kun tiedetään nykyisten energia-alan valtaapitävien voimavarat, niiden tuntema houkutus vastustaa muutosta sekä vaikutusvalta politiikassa.
Artikkelin "Twenty Hydrogen Myths" sanottiin jättäneen huomioimatta vetytalouden vaikutuksen vedyn lähteenä toimivan maakaasun hintaan.


title: Amory Lovins

text:
Jos öljyn hinta on tulossa alas, kuten Lovins väittää, silloin energiatehokkuuden viehätys vähenee.
Vapaa markkinatalous yksinään ei ehkä riitä ratkaisemaan ongelmaa. Talouden tehokkuus on parantunut, mutta saavutetut energiansäästöt on käytetty uusiin tarpeisiin, joten kokonaisenergiankäyttö ja hiilidioksidipäästöt ovat kasvaneet.


title: Amory Lovins

text: Lovins käyttää esityksissään puolueellisia ja käsittämättömiä taulukoita ja tilastoja yleisönsä alistamiseksi.


title: Amory Lovins

text: WNA:n viestintäjohtaja Ian Hore-Lacyn mukaan ydinvoima ei saa tukiaisia.


title: Amory Lovins

text: Hore-Lacyn mukaan suuri sähkömäärä saadaan parhaiten suurista voimaloista, jotka ovat etäisyydestä riippumatta tuuli- ja aurinkovoimaa luotettavampia.


title: Amory Lovins

text: Hore-Lacy väittää, että Lovins ohittaa Vattenfallin myönteisen näkemyksen ydinvoimasta.


title: Amory Lovins

text: Hore-Lacyn mukaan on naurettavaa väittää pienen aineiston perusteella, että energiatehokkuus on seitsemän kertaa kustannustehokkaampaa.


title: Amory Lovins

text: Hore-Lacyn mukaan ydinvoima tuottaa 2 % hiilivoimalan hiilidioksidista eikä siis ole kuusi kertaa niin haitallista kuin hiilivoima.


title: Amory Lovins

text: Uudet voimalat ovat usein suuria. Suuret voimalat tuottavat tehokkaammin ja saavat mittakaavaetuja. On outoa että tehokkuusekspertti vastustaa tehokkutta suurissa laitoksissa.


title: Amory Lovins

text: Ei ole käytännöllistä rakentaa useita pieniä vaan yksi iso laitos samaan tarkoitukseen. Suurikin laitos on pieni kaikkeen energiantarpeeseen nähden.


title: Amory Lovins

text: Yleisesti uskotaan, että energian käytön tehokkuus johtaa siihen, että energiaa käytetään vähemmän. Kuitenkin Jevonsin paradoksi toteaa, että käytön tehokkuus päinvastoin lisää energiankulutusta. Energiatehokkuutta hyödynnetään jo yleisesti, mutta säästynyt energia käytetään muihin, ennenkokemattomiin tarkoituksiin.


title: Amory Lovins

text: David Bradishin mukaan Lovinsin väite siitä, että ydinvoiman kilpailijat olisivat halvempia ja tuottoisampia, ei saa tukea lähteistä. Energiatehokkuus on väitettyä kalliimpaa. Myös muun kuin ydinenergialla tuotetun voiman hinta on nousussa. Energiayhtiöiden vertailuissa ydinvoima on edullisempaa tuulivoimaan ja maakaasuun verrattuna.


title: Amory Lovins

text:
RMI väittää erikoistapausten perusteella, että ydinvoimalat ovat epäluotettavia, mutta kokonaisuutena ottaen ydinvoimaloiden tuotantokapasiteetti ajanjaksolla on parantunut iän myötä ja on 90% – korkein kaikista. Lisäksi voimaloiden määrän kasvaessa todennäköisyys sille että ne kaikki toimivat, ei nouse vaan laskee.
David Bradishin mukaan Lovins jättää huomiotta paremmanlaatuisia todisteita silloin kun ne ovat vastoin hänen kantaansa. Oman kantansa ansioita hän liioittelee. Käytetyt lähteet ovat hämäriä, anekdootinkaltaisia tai olemattomia. Todistusaineisto on valittu tukemaan tiettyä näkemystä. RMI esittää asiansa harhaanjohtavasti.


title: Amory Lovins

text:
David Bradishin mukaan Lovins ja RMI liioittelevat tarjoamiensa vaihtoehtojen tuotantomääriä. Niille esitetty tuleva trendi ei perustu faktoihin vaan pelkkään mieltymykseen. Hajautetun energian tuotanto on todellisuudessa hidastunut. Lisäksi hajautetun energian tuotannossa käytetään haitallista hiiltä.Lovinsilla on yhdeksän kunniatohtoruutta. Lisäksi hän on saanut seuraavat palkinnot: Nissan-palkinto, Shingo-palkinto, Mitchell-palkinto, "Hero for the Planet", ja World Technology Awards.
Lovinsin tekstejä on julkaistu yli 28 kirjassa, esimerkiksi:


title: Helmer Smeds

text: Helmer Smeds (29. heinäkuuta 1908 Petolahti – 8. joulukuuta 1967 Helsinki) oli Helsingin yliopiston maantieteen professori, joka toimi myös RKP:n kansanedustajana 1940-luvulla.


title: Helmer Smeds

text: Smedsin vanhemmat olivat maanmittausinsinööri Erik Werner Smeds ja Beata Sofia Björklund. Hän pääsi ylioppilaaksi 1926 ja valmistui filosofian kandidaatiksi 1929, lisensiaatiksi 1935 ja väitteli tohtoriksi 1935. Smeds toimi Uudenkaarlepyyn seminaarin vt. lehtorina 1936–1937, Turun ruotsalaisen lyseon luonnonhistorian ja maantiedon vanhempana lehtorina 1937–1941 ja Helsingin ruotsalaisen tyttölyseon luonnonhistorian ja maantiedon vanhempana lehtorina 1941–1943.


title: Helmer Smeds

text: Smeds oli Helsingin ruotsalaisen kauppakorkeakoulun talousmaantieteen professorina 1942–1950. Hän toimi Helsingin yliopistossa maantieteen dosenttina vuodesta 1943 ja oli maantieteen vt. professorina 1948–1950 sekä maantieteen professorina 1950–1967. Smeds oli myös Suomen maantieteellisen seuran hallituksen varapuheenjohtaja.


title: Helmer Smeds

text: Smeds oli kansanedustajana vuosina 1945–1948 Vaasan läänin eteläisestä vaalipiiristä.


title: Helmer Smeds

text: Smeds oli naimisissa 1931–1940 Augusta Helena Roosin kanssa ja vuodesta 1945 Tatjana Kulikoffin kanssa.


title: Itsevalaisevat

text: Itsevalaisevat on Marko Hautalan vuonna 2008 ilmestynyt romaani. Teos käsittelee aikuisia ja lapsia erottelevaa pimeyttä sekä arjen kulissien romahtamista. Keskeisessä osassa ovat myös hohtavat kalat.


title: Itsevalaisevat

text: Kertomuksessa perheen uhmakas murrosikäinen tytär katoaa, eikä isä saa kännykällä häneen yhteyttä. Yhteyden epäonnistumisen takana on myös todellisen, ihmisten välisen yhteyden puute. Jännityskirjan tapaan kulkeva juoni ei ole yksioikoinen, ja kirjailija osaa taitavasti asettua tyttären Iriksen nahkoihin. Teoksen kieli saa kriitikolta kehuja.


title: Toivo Salin

text: Toivo Henrik Salin (30. heinäkuuta 1908 Helsinki – 30. maaliskuuta 1981 Helsinki) oli sorvaaja, tarkastaja ja Suomen Kansan Demokraattisen liiton SKDL:n kansanedustaja.


title: Toivo Salin

text: Salinin vanhemmat olivat kirvesmies Johan Oskar Salin ja Kaisa Sofia Dahlbacka. Hän kävi kansakoulun ja toimi sitten sorvaajana useilla eri paikkakunnilla vuosina 1930–1953. Salin oli Valtionrautateiden Hyvinkään konepajan pääluottamusmiehenä 1953–1958 ja kansanedustajakautensa jälkeen hän toimi Hyvinkään konepajan dieselmoottorien tarkastajana 1966–1970.


title: Toivo Salin

text: Salin oli kansanedustajana 1958–1966 edustaen Uudenmaan läänin vaalipiiriä. Hän oli presidentin valitsijamies vuoden 1962 presidentinvaaleissa ja hän toimi Hyvinkään kauppalanvaltuuston ja kaupunginvaltuuston varapuheenjohtajana ja Hyvinkään kaupunginhallituksen jäsenenä. Salin oli myös SKDL:n liittotoimikunnan jäsen ja SKDL:n Uudenmaan piiritoimikunnan varapuheenjohtaja.


title: Toivo Salin

text: Salin oli naimisissa vuodesta 1942 Meeri Elisa Weckmanin kanssa.


title: Hugo Nuorsaari

text: Hugo Ruben Nuorsaari (sukunimi vuoteen 1935 Nyholm; 15. elokuuta 1908 Helsinki – 29. joulukuuta 1993 Pori) oli Porin kauppaoppilaitoksen rehtori, opetusneuvos ja kokoomuksen kansanedustaja.


title: Hugo Nuorsaari

text: Nuorsaaren vanhemmat olivat kunnalliskodin johtaja Hugo Vilhelm Nyholm ja Ada Auvinen. Hän pääsi ylioppilaaksi 1928 ja valmistui filosofian kandidaatiksi 1934. Nuorsaari toimi Porin kauppakoulun opettajana 1934–1938 ja sen jälkeen Porin kauppaoppilaitoksessa lehtorina 1938–1972 ja rehtorina 1943–1973. Hän oli viimeksi Satakunnan kauppakamarin toimitusjohtajana 1973–1980. Nuorsaari sai opetusneuvoksen arvon 1969.


title: Hugo Nuorsaari

text: Nuorsaari oli kansanedustajana 1948–1954 edustaen Turun läänin pohjoista vaalipiiriä. Hän oli myös mukana kunnallispolitiikassa Porin kaupunginvaltuuston ja kaupunginhallituksen jäsenenä. Nuorsaari toimi lisäksi Porin kaupunginjohtajan varamiehenä.


title: Hugo Nuorsaari

text: Nuorsaari oli naimisissa vuodesta 1940 Eeva Järvisen kanssa.


title: Matti Liinamaa

text: Tauno Matias (Matti) Liinamaa (16. syyskuuta 1908 Ylihärmä – 17. kesäkuuta 1968 Seinäjoki) oli agrologi, maanviljelijä ja Maalaisliitto/Keskustapuolueen kansanedustaja.


title: Matti Liinamaa

text: Liinamaan vanhemmat olivat maanviljelijä Juha Vihtori Liinamaa ja Hilda Maria Rintanen. Hän kävi kansakoulun ja suoritti sitten maamieskoulun 1927 ja pienviljelysneuvojaopiston 1934. Liinamaa oli Etelä-Pohjanmaan maanviljelysseuran maatalousneuvojana Lappajärvellä ja Ylihärmässä 1937–1958 ja hän toimi maanviljelijänä Ylihärmässä 1953–1968.


title: Matti Liinamaa

text: Liinamaa oli kansanedustajana 1958–1966 edustaen Vaasan läänin pohjoista vaalipiiriä 1958–1962 ja Vaasan läänin vaalipiiriä 1962–1966. Hän oli presidentin valitsijamies vuoden 1962 presidentinvaaleissa ja hän toimi myös Ylihärmän kunnanvaltuuston puheenjohtajana.


title: Lonnie Johnson

text: Alonzo ”Lonnie” Johnson (8. helmikuuta 1899 New Orleans − 16. kesäkuuta 1970 Toronto) oli yhdysvaltalainen kitaristi, laulaja ja lauluntekijä. Hän soitti bluesia ja jazzia ollen jazz-kitaran pioneeri ja laajemmin hän loi pohjaa populaarimusiikissa yleistyneelle tavalle soittaa yksiäänisiä kitarasooloja plektralla.


title: Buffy the Vampire Slayer Season Eight

text: Buffy the Vampire Slayer Season Eight on yhdysvaltalaiseen, vuosina 1997–2003 esitettyyn televisiosarjaan "Buffy, vampyyrintappajaan" pohjautuva sarjakuva, jonka ensimmäinen osa julkaistiin 14. maaliskuuta vuonna 2007. Sarjakuvaa julkaisee Dark Horse Comics ja sitä tuottaa alkuperäisen televisiosarjan luoja Joss Whedon, minkä lisäksi hän on käsikirjoittanut joitakin sarjakuvan osia. Myös muut "Buffy"-televisiosarjan tekijätiimiin kuuluneista käsikirjoittajista ovat ottaneet tai ottamassa osaa "Season Eightin" käsikirjoittamiseen. Sarjakuvan piirtämisestä vastaa lähinnä Georges Jeanty yhdessä Andy Owensin ja Dave Stewartin kanssa. Esimerkiksi Jo Chen on piirtänyt sarjakuvaan kansia.


title: Buffy the Vampire Slayer Season Eight

text: "Season Eight" pohjautuu seitsemänteen tuotantokauteensa päättyneeseen televisiosarja "Buffyyn" ja sen hahmoihin. Se jatkaa televisiosarjan tarinaa siitä mihin se sarjan päättyessä jäi ja sarjakuvan on tarkoitus toimia ikään kuin televisiosarjan kahdeksantena tuotantokautena. Aluksi "Buffy the Vampire Slayer Season Eight" -sarjakuvan piti sisältää 25 osaa, mutta sittemmin luku nousi 40 osaan. Myös "Buffyn" spin-off-sarja "Angelin" tarinaa on jatkettu sarjakuvamuodossa sarjakuvassa "". "Season Eightin" tarina jatkuu alustavasti 25 osaa sisältävässä "Season Ninessa". Tämän lisäksi sen ohella julkaistaan myös Angelista ja Faithista kertova sarjakuva "Angel & Faith", joka sisältää myös 25 numeroa. Maaliskuussa 2011 vahvistettiin, että myös "Season Ten" on suunnitelmissa.


title: Buffy the Vampire Slayer Season Eight

text: Tarina alkaa noin puolentoista vuoden kuluttua televisiosarja "Buffyn" viimeisen jakson tapahtumien ja Sunnydalen kaupungin helvetinsuun tuhoutumisen jälkeen. Scooby Gang on hajaantunut ympäri maailmaa ohjaamaan ja johtamaan uusia vampyyrintappajia taistelussa pimeyden voimia kuten vampyyreita ja demoneita vastaan. Buffy ja Xander ovat Skotlannissa, missä he johtavat muun muassa suurta joukkoa selvännäkijöitä, noitia ja vampyyrintappajia. Heidän kanssaan asuu myös Dawn, joka on tuntemattomista syistä muuttunut jättiläiseksi. Andrew puolestaan on tappajajoukkoineen Italiassa kun taas Giles majailee Englannissa.


title: Buffy the Vampire Slayer Season Eight

text: Samaan aikaan Yhdysvalloissa maan hallitus on Sunnydalen tuhoutumisen jälkeen alkanut kiinnittää enemmän huomiota Buffyn toimintaan. Hallitus uskoo Buffyn olevan vastuussa Sunnydalen tuhoutumisesta ja pitää häntä sekä hänen joukkojaan terroristeina. Kenraali Voll on asetettu demoneja tutkineen ja metsästäneen Aloitteen kaltaisen järjestön johtoon. Sunnydalen raunioista järjestö löytää noita Amy Madisonin ja hänen poikaystävänsä Warren Mearsin. Hallitus päättää liittoutua Amyn ja Warrenin kanssa. Taustalla häärii myös mystinen Twilight, jonka päämääränä on tuhota kaikki vampyyrintappajat ja hävittää taikuus maailmasta.


title: Buffy the Vampire Slayer Season Eight

text: Joss Whedon toimi "Season Eightin" tuottajana, minkä lisäksi hän valvoi toisten kirjoittajien työtä ja neuvoi näitä kertomalla mielipiteitään esimerkiksi hahmoista ja jatkuvuudesta. Whedon itse käsikirjoitti sarjakuvan ensimmäisen arkin "The Long Way Home" ja muutamia sen yksittäisiä osia. Hän käsikirjoitti myös osat 10-11, sarjakuvan neljännen arkin eli osat 16-19, osan 31, sekä viimeisen arkin eli osat 36-40.


title: Buffy the Vampire Slayer Season Eight

text: Brian K. Vaughan kirjoitti sarjakuvan toisen arkin "No Future For You". Vaughan ei ollut mukana alkuperäisen televisiosarjan teossa, mutta hän kuului sarjan ihailijoihin ja piti erityisesti Faithin hahmosta. Hänen kirjoittamansa arkin pääosassa on juuri Faith. Kolmannen arkin "Wolves at the Gate" käsikirjoitti Whedonin hyvä ystävä Drew Goddard, joka oli aiemmin käsikirjoittanut jaksoja "Buffyyn" ja "Angeliin". Goddard on käsikirjoittanut myös "Season Eightiin" kuulumatonta "Buffy"-sarjakuvaa "Tales of the Vampires".


title: Buffy the Vampire Slayer Season Eight

text: Käsikirjoittaja-tuottaja Jeph Loebin käsikirjoitti sarjakuvan osan 20. Loebin jälkeen sarjakuvaa käsikirjoittivat entiset "Buffy"-käsikirjoittajat Jane Espenson, Doug Petrie, Drew Greenberg ja Steven S. DeKnight sekä sarjakuvakäsikirjoittaja Jim Krueger. Heidän osistaan muodostuu yksi arkki. Seuraavan arkin osat 26-30 käsikirjoitti Jane Espenson. Kirjailija Brad Meltzer kirjoitti osat 32-35.


title: Buffy the Vampire Slayer Season Eight

text:
"Season Eight" -sarjakuvan julkaiseminen aloitettiin maaliskuussa vuonna 2007. Sitä julkaistiin noin kuukauden välein. Vuoden 2011 Tammikuussa sarjasta oli julkaistu kaikki 40 osaa. Kesäkuussa 2011 julkaistaan 8. kokoelma. Kukin kokoelma sisältää viisi alkuperäistä julkaisua.
Readme.fi julkaisi ensimmäisen kokoelma teoksen "Pitkä matka kotiin" (The Long Way Home) suomennettuna helmikuussa 2009.


title: Buffy the Vampire Slayer Season Eight

text: "Season Eight" on saanut pääasiassa hyvän vastaanoton kriitikoilta. Useat heistä ilmaisivat kuitenkin epävarmuutensa siitä, miten hyvin "Buffy" siirtyy televisiosta sarjakuvaan. Esimerkiksi "Comics Nexus" -sivuston Mark Stoddard kertoi pohtineensa voiko television "taikuus" ilmentyä sarjakuvamuodossa ja olleensa epävarma siitä riittäisikö hyviä tarinoita enää kerrottavaksi. "Season Eightin" ensimmäistä arkkia "The Long Way Home" hän kuitenkin piti hauskana, mutta mainitsi myös siihen ahdetun liian paljon ideoita yhdellä kertaa. Seuraavan arkin "No Future For You" päähenkilöä Faithia hän piti kiehtovana hahmona ja kehui arkin kirjoittajan Brian K. Vaughanin dialogia sekä hänen syvällistä kuvaustaan Faithista. Stoddard lisäksi kommentoi piirtäjä Georges Jeantyn säilyttävän hyvin oman yksilöllisen tyylinsä kuvatessaan hahmoja. Kaiken kaikkiaan hän sanoi sarjakuvan olevan voimakas, dramaattinen ja jännittävä, mutta ei ollut vielä kokonaan vakuuttunut sarjasta.


title: Buffy the Vampire Slayer Season Eight

text: "TV Squad" -sivuston arvostelija Keith McDuffee sanoi, että tuntui omituiselta nähdä "Buffy" sarjakuvamuodossa sarjan lukuisten televisiojaksojen jälkeen. Hän kertoi yrittäneensä pitää sarjakuvaa yhtenä sarjan televisiojaksoista ja kommentoi, että sarjakuva ei onnistu "virtaamaan" eteenpäin samoin kuin televisiojaksot. Myöhemmin hän totesi sarjakuvamuodon olevan hyväkin asia, sillä muun muassa näyttelijöistä ja erikoistehosteiden hinnasta ei tarvinnut huolehtia ollenkaan.


title: Buffy the Vampire Slayer Season Eight

text: Sarjan näyttelijät ovat hekin kommentoineet sarjakuvaa. Esimerkiksi Xanderia näytellyt Nicholas Brendon piti hahmonsa kuvauksesta ja sanoi hahmon näyttävän hyvältä. Hän kommentoi lisäksi sarjakuva-Xanderin ja televisiosarjan Xanderin eroa. Brendonin mukaan televisiosarjan Xander ei osannut hallita edes itseään, joten hahmo olisi vaikuttunut sarjakuvaminänsä johtotehtävistä. Rupert Gilesia näytellyt Anthony Head puolestaan kutsui sarjakuvaa "siistiksi" ja kertoi pitävänsä Whedonin kirjoituksista. Noita Amy Madisonia näytellyt Elizabeth Anne Allen on kuvaillut sarjakuvaa mahtavaksi, ja hän piti sarjakuvan Amya paljon televisiosarjan hahmoa synkempänä. Hän on myös kertonut, että olisi mielellään esittänyt Amya sarjan kahdeksannella kaudella juuri hahmon synkkyyden takia.


title: Buffy the Vampire Slayer Season Eight

text: Vuonna 2007 "Season Eight" voitti Gem Award -palkinnon vuoden parhaasta, alle kolme dollaria maksavasta sarjakuvalehdestä sekä parhaasta lisensoidysta sarjakuvasta (). Vuonna 2008 sarjakuva sai parhaan jatkuvan sarjakuvan ja parhaan uuden sarjakuvasarjan Eisner-ehdokkuudet. Lisäksi Joss Whedon sai Eisner-ehdokkuuden parhaana kirjoittajana kun taas Dave Stewart oli ehdokkaana parhaasta värityksestä. Vuonna 2008 "Season Eight" sai myös Nickelodeon Kids’ Choice -ehdokkuuden parhaasta kirjasta.


title: Napoléon (vuoden 1927 elokuva)

text: Napoléon on vuonna 1927 valmistunut ranskalaisen Abel Gancen ohjaama mykkäelokuva, joka kertoo Napoleon I:n noususta valtaan. Gancen alkuperäinen ajatus oli tehdä "Napoléonista" kuusiosainen elokuvasarja, mutta korkeiden tuotantokustannusten takia sarja jäi yhteen osaan.


title: Napoléon (vuoden 1927 elokuva)

text: "Napoléonissa" käytettiin monia uusia elokuvakerronnan keinoja. Muun muassa käsivarakuvausta ja leikkaamista käytettiin hyväksi ensimmäisiä kertoja. Näiden lisäksi useita kohtauksia värjättiin tai sävytettiin.


title: Napoléon (vuoden 1927 elokuva)

text: Gance pohti myös, että perinteisellä kuvasuhteella kuvattuna eräät kohtaukset jäisivät valjuiksi. Niinpä hän käytti sotakohtausten kuvaamiseen ensimmäisenä "laajakuvaa" (Polyvision), jonka hän sai aikaan sijoittamalla kolme kameraa rinnakkain, niin että kuvasuhde oli noin 4:1. Laajakuva vakiintui Hollywoodin käyttöön vasta vuosikymmenten kuluttua Cinerama-tekniikan ja anamorfisen laajakulmaobjektiivin keksimisen myötä.


title: Napoléon (vuoden 1927 elokuva)

text: British Film Institute esitti vuonna 2000 elokuvahistorioitsija Kevin Brownlow'n johdolla entistetyn version Gancen suurelokuvasta. Esitys kesti väliaikoineen kahdeksan tuntia. Esitystilanne oli luotu mahdollisimman paljon Gancen alkuperäisen suunnitelman mukaiseksi.


title: Johan Olander

text: Johan Gustaf Olander (1757–1818 Viapori) oli ruotsalainen meriupseeri. Isä kamreeri Erik Olander. Aloitti sotilasuransa jo kolmetoistavuotiaana ja yleni aina majuriksi saakka. Otti osaa Ruotsinsalmen ensimmäiseen meritaisteluun 1789, jossa haavoittui molempiin jalkoihin. Avioiduttuaan 1791 kauppias Johan Sederholmin tyttären Hedvigin kanssa he saivat Herttoniemen kartanon häälahjaksi Johan Sederholmilta. Hedvig oli Johan Olanderin siskon miehen sisko. Myi kartanon 1793 Carl Olof Cronstedtille erottaen Strömsin ja Kreijarin torpat omaksi tilakseen. Torpista muodostettiin Strömsin kartano, jonka päärakennus valmistui 1794. Suomen sodan aikana palveli Viaporissa, jossa hänen vaimonsa synnytti 13. lapsensa venäläisten piirittäessä linnoitusta 1808. Vauva kuoli toukokuussa linnoituksen antautuessa. Majuri Olander joutui antautumisen jälkeen sotavangiksi Venäjälle. Vapauduttuaan palasi Suomeen, mutta muutti pian perheineen Ruotsiin.